**Atbildes uz jautājumiem par**

**1.1.1.3. pasākuma “Praktiskas ievirzes pētījumi” pirmo kārtu**

(*Papildināts 12.11.2024.*)

**Izmantotie saīsinājumi:**

**Aizpildīšanas metodika –** Atlases nolikuma pielikums “Projekta iesnieguma aizpildīšanas metodika”

**Aģentūra** – Centrālā finanšu un līgumu aģentūra

**Atlases nolikums** – Eiropas Savienības kohēzijas politikas programmas 2021.–2027. gadam 1.1.1. specifiskā atbalsta mērķa “Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā” 1.1.1.3. pasākuma “Praktiskas ievirzes pētījumi” projektu iesniegumu pirmās atlases kārtas nolikums[[1]](#footnote-2)

**GNU –** grūtībās nonācis uzņēmums

**IUB** – Iepirkumu uzraudzības birojs

**IUB PVS** – Iepirkumu uzraudzības biroja Publikāciju vadības sistēma

**IZM** – Izglītības un zinātnes ministrija

**Komisijas regula 651/2014** - Komisijas Regula (ES) Nr. 651/2014 ( 2014. gada 17. jūnijs ), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu Dokuments attiecas uz EEZ[[2]](#footnote-3)

**Kritēriju piemērošanas metodika -** Atlases nolikuma pielikums “Projektu iesniegumu vērtēšanas kritēriji un to piemērošanas metodika”

**LZP** – Latvijas Zinātnes padome

**MK noteikumi Nr. 104** – Ministru kabineta 2017. gada 28. februāra noteikumi Nr. 104 “Noteikumi par iepirkuma procedūru un tās piemērošanas kārtību pasūtītāja finansētiem projektiem”[[3]](#footnote-4)

**RIS3** - Latvijas Viedās specializācijas stratēģija

**SAM MK noteikumi** – Ministru kabineta 2024. gada 25. jūnija noteikumi Nr. 407 “Eiropas Savienības kohēzijas politikas programmas 2021.–2027. gadam 1.1.1. specifiskā atbalsta mērķa “Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā” 1.1.1.3. pasākuma “Praktiskas ievirzes pētījumi” īstenošanas noteikumi”[[4]](#footnote-5)

**TRL** - Tehnoloģiju gatavības līmeņi

**ZI** – zinātniskā institūcija

Saturs

[1. Vispārīgi jautājumi 2](#_Toc182301690)

[2. Projekta iesniedzējs un sadarbības partneri 6](#_Toc182301691)

[3. Personāls 13](#_Toc182301692)

[4. Projekta īstenošana 21](#_Toc182301693)

[4.1. Intelektuālais īpašums 21](#_Toc182301694)

[4.2. Rādītāji 24](#_Toc182301695)

[4.3. Maksājumi 25](#_Toc182301696)

[4.4. Ārpakalpojumi un iepirkumi 26](#_Toc182301697)

[4.5. Intensitātes, attiecināmās izmaksas un darbības, ieņēmumi 30](#_Toc182301698)

[5. Vērtēšana un lēmumu pieņemšana 37](#_Toc182301699)

[5.1. Atbilstības kritēriji 37](#_Toc182301700)

[5.2. Kvalitātes kritērijs 4.2. 38](#_Toc182301701)

[5.3. Kvalitātes kritērijs Nr. 4.4. 39](#_Toc182301702)

[5.4. Kvalitātes kritērijs Nr. 4.5. 45](#_Toc182301703)

[5.5. Citi ar vērtēšanu saistīti jautājumi 47](#_Toc182301704)

[6. Projekta iesnieguma aizpildīšana un pielikumi 47](#_Toc182301705)

|  |  |  |
| --- | --- | --- |
| **Nr.p.k.** | **Jautājumi** | **Atbildes** |
| Vispārīgi jautājumi |
| 1.1. | *Jautājums uzdots rakstiski:*Vai viens vadītājs drīkst pieteikt vairāk kā vienu zinātnisko projektu, ja tie ir par dažādām tēmām. Un vai šādā gadījumā var būt apstiprināti divi projekti? | MK noteikumos nav noteikts ierobežojums, cik viens projekta iesniedzējs var iesniegt projektu iesniegumus, kā arī cik viens vadītājs iesniedz projektu iesniegumus. Projektu apstiprināšanas gadījumā tiks pievērsta papildus uzmanība, lai īstenošanas posmā nenotiek darbību un personāla dubulta finansēšana no vairāku projektu līdzekļiem, nepārklājas darbības, personāla noslodzes ir atbilstošas un summāri atbilst Darba likumā noteiktajām normām. Turklāt jāņem vērā, ka atbilstoši Finanšu ministrijas vadlīnijām attiecināmo un neattiecināmo izmaksu noteikšanai 2021.-2027.gada plānošanas periodā izmaksas par virsstundām nav attiecināmas no projekta līdzekļiem. |
| 1.2. | Vai konsorcijs (projektu iesniedzējs kopā ar sadarbības partneriem) var iesniegt vairākus projektus par dažādām tēmām? | Attiecībā uz projektu iesniegumu skaitu ierobežojumi nav, bet personāla noslogojums tiks ņemts vērā, vērtējot īstenošanas kapacitāti.Tāpat tiks vērtēta projektu darbību demarkācija un sinerģija (darbību un izmaksu papildinātība un nodalāmība). |
| 1.3. | Vai ir pieejama skaidra definīcija kaut kur priekš “ar saimniecisko darbību saistītiem” un “nesaistītiem” pētījumiem? Ar ko tie atšķiras? Kur ir robeža, kad pētījums paliek saistīts ar saimniecisko darbību (MK noteikumu 21. un 22.punktiem esam iepazinušies) | AR SAIMNIECISKU DARBĪBU NESAISTĪTA PROJEKTA NOSACĪJUMI:1. Projektu īsteno zinātniskā institūcija, kas atbilst pētniecības organizācijas definīcijai;
2. Tiek īstenotas darbības, kuram nav saimnieciska rakstura:
* PO neatkarīga pētniecība, K & PO efektīvā sadarbībā vai PO & PO
* Pētniecības rezultātu izplatīšana bez ekskluzivitātes un diskriminēšanas
* Tehnoloģiju pārnese (TP):
	+ - PO nodaļa vai PO meitas uzņēmums, kas arī atbilst PO definīcijai
		- visa peļņa no šādas darbības tiek atkal ieguldīta pētniecības organizācijas pamatdarbībā

AR SAIMNIECISKU DARBĪBU SAISTĪTA PROJEKTA NOSACĪJUMI:1. projektu īsteno zinātniskā institūcija vai Latvijas Republikas Komercreģistrā reģistrēts saimnieciskās darbības veicējs;
2. projekta ietvaros īsteno darbības, kurām ir saimniecisks raksturs:
* jebkura darbība, kas ietver preču vai pakalpojumu piedāvāšanu tirgū, tai skaitā pētniecības infrastruktūras iznomāšana, saimnieciskās darbības veicēju uzdevumā īstenoti pakalpojumi vai līgumpētījumi

 |
| 1.4.  | Vai ir precizēts, kāds ir sasniedzamais TRL līmeņa diapazons? | Projekta ietvaros nevar pārsniegt 7 TRL. |
| 1.5. | *Jautājums uzdots 20.09.2024. seminārā*Tātad 6. novembrī ir iesniegšana un vērtēšana ir līdz 6.februārim, tas nozīmē, ka projektus optimāli būtu plānot ar 1. martu, ne ātrāk īstenošanā, ja nav, protams, šī priekšizpēte.Tomēr izskanēja komentāri, ka ja būs nepieciešami precizējumi, tad termiņš jau būs 9. jūnijs. Vai tiešām tik liela tiek plānota tā starpība un tad projektus plānot tikai ar 1. jūliju? | Projektu iesniegumu atlases nolikumā noteiktais projektu iesniegšanas beigu datums ir 06.11.2024, atbilstošu Fondu vadības likumam ir noteiks, ka CFLA lēmumu par projekta iesnieguma apstiprināšanu, apstiprināšanu ar nosacījumu vai noraidīšanu pieņem trīs mēnešu laika, vienlaikus paredzot, ka objektīvu iemeslu dēļ 3 mēnešu termiņu nav iespējams ievērot, sadarbības iestāde to var pagarināt uz laiku, kas nav ilgāks par sešiem mēnešiem no projekta iesnieguma iesniegšanas beigu datuma. Šajā atlasē ir jārēķinās, ka projektu vērtēšanā ir iesaistīti eksperti, t.sk. ārvalstu eksperti, kā arī projektu iesniegumu vērtēšanas termiņu var ietekmēt iesniegto projektu skaits un kvalitāte. Papildus jāņem vērā, ka šī ir atvērta projektu iesniegumu atlase un lēmumi tiek izdoti visiem pretendentiem vienlaikus. Ņemot vērā iepriekš minēto, secināms, ka šobrīd noteikt precīzu projektu apstiprināšanas vai noraidīšanas laiku nav iespējams.Vienlaikus, ja projekta iesniegums ir apstiprināts ar nosacījumu, projekta īstenošanas plānošanā jāņem vērā precizējumu veikšanai un precizēto projektu iesniegumu vērtēšanai nepieciešamo laiku. Turklāt pastāv risks, ka nosacījumu neizpildes gadījumā projekts var tikt noraidīts.Atbilstoši noteikumiem darbības un izmaksas ir attiecināmas ar to brīdi, kad projekta iesniegums ir iesniegts, bet protams ir jāsaprot, ka ir risks vai projekts tiks apstiprināts vai netiks apstiprināts. Lai nodrošinātu aktīvu naudas plūsmu un ātrāku projektu rezultātu sasniegšanu, aicinām projekta darbības uzsākt pēc iespējas ātrāk pēc projekta iesnieguma iesniegšanas, vienlaikus izvērtējot riskus, ja projekta iesniegums netiks apstiprināts atbalsta saņemšanai.  |
| 1.6. | *Jautājums uzdots 20.09.2024. seminārā*Gribu norādīt, ka ir neprecizitātes par RIS3 jomām. Tām jābūt vienādām visiem ES projektiem. Taču dokumentos ir atšķirības. Piemēram, viena no jomām ir “Fotonika un viedie materiāli, tehnoloģijas un inženiersistēmas” (<https://www.em.gov.lv/lv/viedas-specializacijas-strategija-ris3?utm_source=https%3A%2F%2Fwww.google.com%2F>; tāds pat RIS3 formulējums ir 1.1.1.5. 2. kārtas projektiem). Taču šajā konkursā Aizpildīšanas metodikā šī joma tiek norādīta kā “Viedie materiāli, tehnoloģijas un inženiersistēmas”. Pašreiz KPVIS sistēmā ir norādīta RIS joma “Fotonika un viedie materiāli, tehnoloģijas un inženiersistēmas”. | Ministru kabineta noteikumos Nr. 407 tiks precizēta RIS3 joma uz: fotonika un viedie materiāli, tehnoloģijas un inženiersistēmas. |
| 1.7. | *Jautājums uzdots rakstiski*Projekta īstenošanas periods ir līdz 2029.gada 30.septembrim vai 30.decembrim? | Projekta īstenošanas periods ir līdz 2029.gada 30.septembrim atbilstoši SAM MK noteikumu 73. punktam. |
| 1.8. | Ar kuru brīdi var uzsākt projekta aktivitātes un var attiecināt izmaksas – pēc projekta iesniegšanas CFLA vai pēc līguma noslēgšanas ar CFLA? | Atbilstoši SAM MK noteikumiem darbības un izmaksas ir attiecināmas ar to brīdi, kad projekta iesniegums ir iesniegts, bet ir jāsaprot, ka ir risks, vai projekts tiks vai netiks apstiprināts. Lai nodrošinātu aktīvu naudas plūsmu un ātrāku projektu rezultātu sasniegšanu, aicinām projekta darbības uzsākt pēc iespējas ātrāk pēc projekta iesnieguma iesniegšanas, vienlaikus izvērtējot riskus, ja projekta iesniegums netiks apstiprināts atbalsta saņemšanai. |
| 1.9. | * + - 1. Kāda informācijai ir jābūt redzamai atbilstoši komunikācijas prasībām ERAF fondam? Vai pietiek ar ES un NAP logo vai ir nepieciešams kāds moto vēl?
 | Projektam, kas saņem atbalstu no Eiropas Reģionālās attīstības fonda, kura kopējās ERAF izmaksas pārsniedz 500 000 EUR un kurš ietver materiālas investīcijas vai aprīkojuma iegādi, nepieciešams uzstādīt sabiedrībai skaidri redzamas ilgtspējīgas plāksni vai informācijas stendu. Ja projektā netiek pārsniegtas kopējās ERAF izmaksas 500 000 euro un/vai neietver materiālas investīcijas vai aprīkojuma iegādi, tad nepieciešams sabiedrībai skaidri redzamā vietā uzstādīt vismaz vienu plakātu, kura minimālais izmērs ir A3, vai līdzvērtīgu elektronisku paziņojumu, kurā izklāstīta informācija par projektu un uzsvērts no Eiropas Savienības fondiem saņemtais atbalsts.Abos gadījumos nepieciešams attēlot ES un NAP logo, kā arī pievienot uzrakstu "Finansē Eiropas Savienība" vai "Līdzfinansē Eiropas Savienība" atbilstoši vadlīniju “ES fondu 2021.–2027. gada plānošanas perioda un Atveseļošanas fonda komunikācijas un dizaina vadlīnijas" 2., 5. un 6. nodaļai.  |
| Projekta iesniedzējs un sadarbības partneri |
| 2.1. | *Jautājums uzdots 20.09.2024. seminārā*Vai sadarbības partneris var būt valsts kapitālsabiedrība? | Jā, sadarbības partneris var būt valsts kapitālsabiedrība. *Atbilde sniegta 20.09.2024. seminārā* |
| 2.2. | *Jautājums uzdots rakstiski*PO plāno piedalīties praktiskās ievirzes pētījumu konkursā sadarbībā ar privāto partneri SIA X, kas ir ieguvis IĪ licenci produkta attīstībai. Es esmu PO vadošais pētnieks, kā arī SIA X valdes loceklis. Vai šāda partnerība ir pieļaujama? Es kā potenciālais projekta vadītājs pārstāvēšu PO. | Jā, šāda sadarbība ir pieļaujama. PO un SIA netiek vērtēti kā saistīti uzņēmumi regulas Nr.651/2014 kontekstā, ja vien PO nepieder 50% vai vairāk kapitāldaļu SIA X. |
| 2.3. | *Jautājums uzdots telefoniski:** + - 1. Vai drīkst piesaistīt ārvalstu sadarbības partnerus?
 | Atbilstoši [SAM MK noteikumu](https://likumi.lv/ta/id/353061-eiropas-savienibas-kohezijas-politikas-programmas-2021-2027-gadam-1-1-1-specifiska-atbalsta-merka-petniecibas-un-inovaciju#p22&pd=1) 21. punktam sadarbības partneris var būt zinātniskā institūcija vai saimnieciskās darbības veicējs, kas ir reģistrēts attiecīgajā reģistrā Latvijā vai ārvalstīs. Jāņem vērā, ka saskaņā ar [SAM MK noteikumu](https://likumi.lv/ta/id/353061-eiropas-savienibas-kohezijas-politikas-programmas-2021-2027-gadam-1-1-1-specifiska-atbalsta-merka-petniecibas-un-inovaciju#p22&pd=1) 39.3. apakšpunktu, ja sadarbības partneris ir ārvalsts zinātniskā institūcija, kas nav reģistrēta Latvijas zinātnisko institūciju reģistrā vai nav Latvijas Komercreģistrā reģistrēta juridiska persona, sadarbības partnera projekta daļas īstenošanai nepieciešamo finansējumu nodrošina no sadarbības partnera rīcībā esošajiem līdzekļiem.Piesaistītie ārvalstu sadarbības partneri nedrīkst būt sankcionēti atbilstoši [Starptautisko un Latvijas Republikas nacionālo sankciju likumam](https://eur04.safelinks.protection.outlook.com/?url=https%3A%2F%2Flikumi.lv%2Fta%2Fid%2F280278-starptautisko-un-latvijas-republikas-nacionalo-sankciju-likums&data=05%7C02%7Clucija.ciekure%40cfla.gov.lv%7C08f708b8a85f4fd0cbe808dce2b6f6f6%7Cc2d02fb61e644741866ff8f5689ca39a%7C0%7C0%7C638634522653814751%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=rzrB7nODwbEjGM6w1i2OmNgwOkLfds98n8l%2FNQNPm04%3D&reserved=0) un jāatbilst [Padomes Regulas (ES) Nr. 833/2014 (2014. gada 31. jūlijs), par ierobežojošiem pasākumiem saistībā ar Krievijas darbībām, kas destabilizē situāciju Ukrainā](https://eur04.safelinks.protection.outlook.com/?url=https%3A%2F%2Feur-lex.europa.eu%2Flegal-content%2FLV%2FTXT%2F%3Furi%3DCELEX%253A02014R0833-20231001&data=05%7C02%7Clucija.ciekure%40cfla.gov.lv%7C08f708b8a85f4fd0cbe808dce2b6f6f6%7Cc2d02fb61e644741866ff8f5689ca39a%7C0%7C0%7C638634522653631972%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=XGEYiRZyre%2B6JegRm2UgWdYkMGjpvUgQIIIuTol%2BgOY%3D&reserved=0) (konsolidēts teksts) 5.l pantam, proti, nedrīkst piederēt Krievijas pilsonim (arī dubultpilsonības gadījumā) vai Krievijā reģistrētam komersantam.   |
| 2.4. | *Jautājums uzdots 20.09.2024. seminārā** + - 1. Vai privātā universitāte var būt pētniecības organizācija?
 | Pētniecības organizācija var būt arī privāta augstskola, ja tā spēj pierādīt, ka tās pamatdarbība ir neatkarīga pētniecība vai tā plaši izplata šādu darbību rezultātus mācību, publikāciju vai zināšanu pārneses veidā. Ja augstskola veic arī saimniecisko darbību, nepieciešams pamatojums, ka finansējums, izmaksas un ieņēmumi ir nodalītas no nesaimnieciskās darbības. Papildus tiek vērtēts, vai uzņēmumiem, kas var ietekmēt augstskolu (akcionāri u. tml.), nav priviliģēta piekļuve radītajiem pētniecības rezultātiem.Vienlaikus aicinām iepazīties ar IZM izstrādāto "Metodika atbilstības pētniecības un zināšanu izplatīšanas organizācijas noteikšanai", kura pieejama [*https://www.izm.gov.lv/lv/metodika-petniecibas-un-zinasanu-izplatisanas-organizaciju-statusa-izvertejumam*](https://www.izm.gov.lv/lv/metodika-petniecibas-un-zinasanu-izplatisanas-organizaciju-statusa-izvertejumam) |
| 2.5. | * + - 1. Kā tiek sadalīts finansējums starp partneriem, piemēram, pētniecības organizācija kopā ar industriālajiem partneriem, vai tiem 8,6% vajadzētu būt nodrošinātiem katram partnerim atbilstoši finansējuma proporcijām?
 | Šis privātā līdzfinansējuma apjoms ir visam projektam un nav noteikts, cik katram proporcionāli jānodrošina. Kritērijā, kas vērtē privāto finansējumu tiek piešķirts lielāks punktu skaits, ja šis privātais finansējums nāk no komersanta.Tātad visam projektam vajadzētu nodrošināt 8,6%, bet tad šie procenti varētu tikt sadalīti dažādi starp partneriem. |
| 2.6. | *Jautājums uzdots telefoniski:** + - 1. Būtu sadarbības projekts, kur iesniedzējs ir augstskola, bet sadarbības partneris ir uzņēmums, kas nodarbojas alkoholisko dzērienu ražošanas nozarē. Plānots pētīt, kā izmantot materiālus, kas paliek pāri no ražošanas procesa. Vai šāda darbība būtu atbalstāma?
 | Ja plānots īstenot ar saimniecisku darbību saistītu projektu, saskaņā ar [SAM MK noteikumu](https://likumi.lv/ta/id/353061-eiropas-savienibas-kohezijas-politikas-programmas-2021-2027-gadam-1-1-1-specifiska-atbalsta-merka-petniecibas-un-inovaciju#p22&pd=1) 57. punktu pasākumā netiek atbalstītas darbības, kas atbilst Komisijas regulas 651/2014 1. panta 2. punkta “c” un “d” apakšpunktā un 1. panta 3. punkta “c” un “d” apakšpunktā noteiktajam, t.i., netiek atbalstītas darbības, kas saistītas ar eksportu uz trešajām valstīm vai dalībvalstīm; gadījumos, ja atbalsts tiek piešķirts ar nosacījumu, ka importa preču vietā tiek izmantotas vietējās preces; lauksaimniecības produktu pārstrādes un tirdzniecības nozarē regulā noteiktajos gadījumos; atbalstam nekonkurētspējīgu ogļraktuvju slēgšanas atvieglošanai, uz ko attiecas Padomes Lēmums 2010/787/ES.  |
| 2.7. | *Jautājums uzdots 20.09.2024. seminārā** + - 1. Vai un kā ir jāatskaitās par ārvalstu partneri un viņa budžeta daļu. Vai ir jāpierāda veiktie ieguldījumi projektā?
 | Saskaņā ar SAM MKN 39.3. apakšpunktu, ja sadarbības partneris ir ārvalsts zinātniskā institūcija, kas nav reģistrēta Latvijas zinātnisko institūciju reģistrā, vai nav Latvijas Komercreģistrā reģistrēta juridiska persona, sadarbības partnera projekta daļas īstenošanai nepieciešamo finansējumu nodrošina no sadarbības partnera rīcībā esošajiem līdzekļiem. Attiecīgi partneri nepretendē uz publiskā finansējuma atbalstu un viņu ieguldījums nav jāpierāda un par to jāatskaitās Aģentūrai. |
| 2.8. | *Jautājums uzdots 20.09.2024. seminārā** + - 1. Vai sadarbības partnera (SIA) līdzfinansējums (8,6 %) var būt zinātniskās iekārtas veidā, projekta laikā?
 | Ieguldījumus natūrā var veikt ar saimniecisku darbību nesaistītu projektu gadījumos saskaņā ar SAM MK noteikumu 39.1.2. apakšpunktu. 40.1. apakšpunkts nosaka, ka ieguldījumi natūrā var būt arī pamatlīdzekļi, t.sk. tehnoloģiskās iekārtas. Ieguldījumus natūrā var veikt gan pētniecības organizācija, gan saimnieciskās darbības veicējs.Saskaņā ar SAM MK noteikumu 39.1.2. punktu ar saimniecisko darbību nesaistītos projektos nacionālā līdzfinansējuma daļu var nodrošināt “no ieguldījumiem natūrā, kuru vērtību ir iespējams neatkarīgi auditēt un novērtēt atbilstoši vadošās iestādes izstrādātajai metodikai par ieguldījumiem natūrā projektu līdzfinansēšanai 2021.–2027. gada plānošanas periodā un šo noteikumu 40. punktā minētajiem nosacījumiem. Kopējais ieguldījums natūrā nepārsniedz piecus procentus no projekta kopējām attiecināmajām izmaksām. Procentuālā ierobežojuma atbilstību pārbauda un absolūtos skaitļos nosaka Aģentūra, apstiprinot projekta iesniegumu. Pārējos 3.6% līdzfinansējumu jānodrošina no projekta iesniedzēja vai sadarbības partnera (ja attiecināms) rīcībā esošā privātā finansējuma no savas saimnieciskās darbības, kredītresursu līdzekļiem, citiem finanšu resursiem vai finansējuma, ko piešķir saskaņā ar normatīvajiem aktiem par kārtību, kādā paredzami valsts budžeta līdzekļi valsts zinātniskās institūcijas pamatdarbību īstenošanai. |
| 2.9. | *Jautājums uzdots 20.09.2024. seminārā** + - 1. Vai sadarbības projekta nesaimnieciskā projektā sadarbības partneris var būt LV reģistrēta biedrība? Vai LV reģistrēta biedrība atbildīs formulējumam “saimnieciskās darbības veicējs”?
 | Atbilstoši SAM MK noteikumu 21. punktā noteiktajam projekts var tikt īstenots kā sadarbības projekts, ja sadarbības partneris ir attiecīgajā reģistrā Latvijā reģistrēts saimnieciskās darbības veicējs - attiecīgi šajā gadījumā tai ir jābūt Biedrību un nodibinājumu reģistrā reģistrētai juridiskai personai, kura veic saimniecisko darbību, kas saistīta ar sava īpašuma uzturēšanu vai izmantošanu, kā arī veic citu saimniecisko darbību, lai sasniegtu biedrības mērķus.SAM MK noteikumu izpratnē saimnieciskas darbības veicējs ir persona, kas veic darbības, kurām ir saimniecisks raksturs, – jebkura darbība, kas ietver preču vai pakalpojumu piedāvāšanu tirgū, tai skaitā pētniecības infrastruktūras iznomāšana, saimnieciskās darbības veicēju uzdevumā īstenoti pakalpojumi vai līgumpētījumi. Līdz ar to arī biedrība var būt saimnieciskās darbības veicējs. |
| 2.10. | *Jautājums uzdots rakstiski:** + - 1. Ja zinātniska institūcija plāno būt finansējuma saņēmējs un iespējams kā partneris tiks piesaistīts SIA, tad projekta pieteikums var būt arī ar saimniecisko darbību nesaistīts? Vai partnerība ar SIA automātiski nozīmē projektu, kurš būs ar saimniecisko darbību saistīts projekts? Un vai līdzfinansējums zinātniskas institūcijas un SIA partnerībā (8,6 % apmērā) var nākt no SIA?
 | Plānojot ar saimniecisku darbību nesaistītu sadarbības projektu, projekta iesniedzējam - zinātniskajai institūcijai, ir jāatbilst pētniecības organizācijas definīcijai, ko pārbauda saskaņā ar Izglītības un zinātnes ministrijas 2024. gada 1. augustā apstiprināto metodiku “[Metodika atbilstības pētniecības un zināšanu izplatīšanas organizācijas noteikšanai](https://www.izm.gov.lv/lv/metodika-petniecibas-un-zinasanu-izplatisanas-organizaciju-statusa-izvertejumam)”. Pētniecības organizācija var plānot sadarbības projektu ar saimnieciskās darbības veicēju, un tas būs ar saimniecisku darbību nesaistīts projekts, ja atbildīs [SAM MK noteikumu](https://likumi.lv/ta/id/353061-eiropas-savienibas-kohezijas-politikas-programmas-2021-2027-gadam-1-1-1-specifiska-atbalsta-merka-petniecibas-un-inovaciju#p22&pd=1) 22.2. punktā noteiktajiem kritērijiem. Līdzfinansējumu 8,6 % apmērā ar saimniecisku darbību nesaistītiem projektiem var nodrošināt no saimnieciskās darbības veicēja rīcībā esošiem līdzekļiem (saskaņā ar [SAM MK noteikumu](https://likumi.lv/ta/id/353061-eiropas-savienibas-kohezijas-politikas-programmas-2021-2027-gadam-1-1-1-specifiska-atbalsta-merka-petniecibas-un-inovaciju#p22&pd=1) 39.1. punktu). |
| 2.11. | *Jautājums uzdots 20.09.2024. seminārā** + - 1. Kāds ir finansējuma sadalījums starp partneriem ar nesaimniecisko darbību saistītā projektā? 91,4 % finansējuma gadījumā jānodrošina no katra partnera atbilstoši 8,6 % proporcionāli iegūtam finansējumam?
 | Ar saimniecisko darbību nesaistītā projektā nacionālo finansējumu ne mazāk kā 8,6 % apmērā aprēķina no projekta kopējām attiecināmajām izmaksām un tās nodrošina no projekta iesniedzēja vai sadarbības partnera (ja attiecināms) rīcībā esošiem līdzekļiem saskaņā ar SAM MK noteikumu. Nav ierobežojumu, cik liels procentuālais apmērs ir jāsedz katram no sadarbības partneriem. |
| 2.12. | Vai projektā var piedalīties divi juridiski neatkarīgi uzņēmumi, ja tie pieder vienam īpašniekam? | Projektā piedalīties var. Jāņem vērā, ka kvalitātes kritērija Nr. 4.4.2. ietvaros tiek piešķirti papildus punkti par sadarbību ar saimnieciskās darbības veicēju vai pētniecības organizāciju. Ja divi neatkarīgie uzņēmumi, kas pieder vienam īpašniekam, ir saistītie uzņēmumi, tad par šo sadarbību papildus punkti netiek piešķirti. Vairāk informāciju par to, kā noteikt, vai uzņēmumi ir saistīti, var atrast CFLA izstrādātajā skaidrojošajā materiālā “[Informatīvs materiāls par mikro, mazā un vidējā uzņēmuma, viena vienota uzņēmuma un grūtībās nonākuša uzņēmuma statusa noteikšanu](https://www.cfla.gov.lv/lv/mvk-gnu-un-vvu)”. |
| 2.13. | Par saistītajām kompānijām: nevar būt sadarbība ar diviem industrijas pārstāvjiem, bet ja ir viens īpašnieks, nav meitas uzņēmums, vai pareizi, ka te nepastāv ierobežojumi? | Ja divām juridiskām personām ir viens īpašnieks (fiziska persona) un saistība ir 50% vai vairāk, abi uzņēmumi ir vērtējami kā saistīti uzņēmumi regulas Nr.651/2014 kontekstā. |
| 2.14. | * + - 1. Saimnieciskajā projektā ir plānota komersanta sadarbība ar vienas zinātniskas institūcijas diviem atsevišķiem institūtiem. Šādā gadījumā  tiks slēgti divi atsevišķi sadarbības līgumi ar vienu zinātnisku institūciju, bet ar diviem tās struktūrā esošiem institūtiem. Vai šajā situācijā, kritērijā 4.4.2. tiks piešķirti maksimālie 3 punkti?
 | Šajā gadījumā jāvērtē, vai struktūrā esošie institūti ir definējami kā saistītie uzņēmumi. Ja tie ir saistītie uzņēmumi, papildus punkti netiek piešķirti. |
| 2.15. | *Jautājums uzdots rakstiski:* Vai ir noteikts, cik jaunam ir jābūt uzņēmumam? Iepriekšējos uzsaukumos bija norādīts, šoreiz neatradām ierobežojumus, tikai nedrīkst būt nodokļu parādi. | Projekta iesniedzējs un sadarbības partneris (ja attiecināms) var būt zinātniskā institūcija vai saimnieciskās darbības veicējs, kas reģistrēts Latvijas vai ārvalstu attiecīgajā reģistrā un atbilst [SAM MK noteikumu](https://likumi.lv/ta/id/353061-eiropas-savienibas-kohezijas-politikas-programmas-2021-2027-gadam-1-1-1-specifiska-atbalsta-merka-petniecibas-un-inovaciju#p22&pd=1) 31. punkta nosacījumiem. Attiecībā uz uzņēmuma dibināšanas gadu nav noteikti ierobežojumi.  |
| 2.16. | *Jautājums uzdots 20.09.2024. seminārā** + - 1. MK noteikumu 39.1. punkts nosaka, ka nesaimnieciska projektam īstenošanai nepieciešamo nacionālo finansējumu 8,6 % apmērā no projekta kopējām attiecināmajām izmaksām nodrošina no projekta iesniedzēja vai sadarbības partnera (ja attiecināms) rīcībā esošiem līdzekļiem -  tātad, nacionālo līdzfinansējumu sadarbības projekta gadījumā nevar nodrošināt gan iesniedzējs gan partneris?
 | Var nodrošināt gan iesniedzējs, gan partneris. |
| 2.17. | * + - 1. Sadarbības partneris var būt zinātniskā institūcija vai saimnieciskās darbības veicējs, kura saimnieciskā darbība ir reģistrēta Latvijā vai ārvalstīs. Vai ir noteikts definējums ārvalstīm? Vai runājam tikai par EU?
 | Nav noteikts definējums ārvalstīm, var piesaistīt ārvalstīs reģistrētas organizācijas kā sadarbības partnerus no visas pasaules, izņemot  no Krievijas - atbilstoši [Starptautisko un Latvijas Republikas nacionālo sankciju likumam](https://eur04.safelinks.protection.outlook.com/?url=https%3A%2F%2Flikumi.lv%2Fta%2Fid%2F280278-starptautisko-un-latvijas-republikas-nacionalo-sankciju-likums&data=05%7C02%7Clucija.ciekure%40cfla.gov.lv%7C0144d32ec3104157135008dce20aac1a%7Cc2d02fb61e644741866ff8f5689ca39a%7C0%7C0%7C638633782667034957%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=%2FuGEY%2FYH1EcRLZtFx84GNvHSb8i7krQrPnrOp4Vrbqc%3D&reserved=0) un [[Padomes Regulas (ES) Nr. 833/2014 (2014. gada 31. jūlijs), par ierobežojošiem pasākumiem saistībā ar Krievijas darbībām, kas destabilizē situāciju Ukrainā](https://eur04.safelinks.protection.outlook.com/?url=https%3A%2F%2Feur-lex.europa.eu%2Flegal-content%2FLV%2FTXT%2F%3Furi%3DCELEX%253A02014R0833-20231001&data=05%7C02%7Clucija.ciekure%40cfla.gov.lv%7C08f708b8a85f4fd0cbe808dce2b6f6f6%7Cc2d02fb61e644741866ff8f5689ca39a%7C0%7C0%7C638634522653631972%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=XGEYiRZyre%2B6JegRm2UgWdYkMGjpvUgQIIIuTol%2BgOY%3D&reserved=0) (konsolidēts teksts), kas destabilizē situāciju Ukrainā](https://eur04.safelinks.protection.outlook.com/?url=https%3A%2F%2Feur-lex.europa.eu%2Flegal-content%2FLV%2FTXT%2F%3Furi%3DCELEX%3A32024R1745%23ntr*3-L_202401745LV.000101-E0011&data=05%7C02%7Clucija.ciekure%40cfla.gov.lv%7C0144d32ec3104157135008dce20aac1a%7Cc2d02fb61e644741866ff8f5689ca39a%7C0%7C0%7C638633782667047511%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=fVcHTN5wtcfGksW%2FypQ4Qj74%2FbBHBQNLFRTB2r3ELoQ%3D&reserved=0) 5.l pantam. |
| 2.18. | Ja uzņēmējam ir apstiprināts nodokļu nomaksas grafiks, vai tas kvalificējas kā nodokļu parāds? | Nodokļu parāda esamība vai neesamība tiek vērtēta saskaņā ar atbilstības kritērija Nr. 1.2., kas ir precizējams kritērijs. Arī apstiprināts nomaksas grafiks ir klasificējams kā nodokļu parāds. Ja uz projekta iesniegšanas dienu ir nodokļu parāds, tiek izvirzīts konstatējums ar nosacījumu, ka līdz precizētā projekta iesniegšanas dienai nodokļu parādam ir jābūt dzēstam. Ja uz precizētā projekta iesnieguma dienu nodokļu parāds ir dzēsts, tad tas nebūs kā šķērslis projekta apstiprināšanai. Ja tiek konstatēts, ka nodokļu parāds vēl ir, tad projekts tiek noraidīts.  |
| 2.19. | Plānojam iesniegt vairākus projektus ar partneriem. Vai uz projektu iesniegšanas brīdi obligāti jābūt ar viņiem noslēgtiem sadarbības līgumiem, vai arī pietiek ar abpusēji parakstītiem nodomu protokoliem? Jo, ja projektus apstiprina, līgumus ar viņiem noteikti slēgsim. Ja pietiek ar nodomu protokolu, kāds drīkst būt tā minimālais saturs? Vai pietiek, ka norādām projekta nosaukumu un ietveram tekstu, ka projekta apstiprināšanas gadījumā plānojam sadarboties ņemot vērā projektā, pasākuma MK noteikumos un citos saistošajos normatīvajos aktos noteiktās prasības? | Var būt noslēgti nodomu protokoli, kuros norāda informāciju, ko būs nepieciešams iekļaut Sadarbības līgumā, t.sk. par pušu tiesībām, pienākumiem un atbildību, saskaņā ar SAM MK noteikumu 30.5. punktu – jābūt informācijai par sadarbības mērķiem un principiem, kritērijiem, kas pamato sadarbības efektivitāti atbilstoši šo noteikumu 2.5. apakšpunkta nosacījumiem, plānoto kopējo sadarbības projekta finansējumu, katra sadarbības partnera projekta daļas finansējumu un katra sadarbības partnera ieguldījumu sadalījumā pa ieguldījumu veidiem, projekta finanšu plūsmas nodrošināšanas kārtību, tiesību uz projekta rezultātiem (tai skaitā intelektuālā īpašuma tiesību) sadalījumu proporcionāli katra sadarbības partnera ieguldījumam projekta īstenošanā, kā arī norāda sankcijas, ja netiek izpildītas minētās saistības. Saskaņā ar SAM MK noteikumu 22.2.3. punktu Sadarbības līgumam jābūt noslēgtam uz līguma noslēgšanas ar Aģentūru dienu. Pušu pienākumu, atbildību, risku un ieguvumu sadalījums tiks vērtēts gan atbilstības, gan kvalitātes kritērijos, tāpēc ir būtiski ar sadarbību saistīto informāciju norādīt, iesniedzot projekta iesniegumu, t.sk. pievienojot sadarbības līgumu vai nodomu protokolu ar atbilstošo informāciju. |
| 2.20. | Divos no plānotajiem partneriem, kas ir uzņēmumi, darbojas personas, kurām ir darba līgumi arī ar PO. Vai šādā gadījumā drīkstam viņus nodarbināt projektā, ja viņu pārstāvētie uzņēmumi apņemas nepretendēt uz projektu laikā radīto intelektuālo īpašumu? | Ne SAM MK noteikumi, ne Darba likums neaizliedz darbiniekam strādāt pie vairākiem darba devējiem. Un saskaņā ar SAM MK noteikumu punktiem par ar saimniecisko darbību nesaistītiem sadarbības projektiem (SAM MK noteikumu 22.2.1.; 22.2.2.; 22.2.3.; 30.4. un 30.5.5.punkti) tiesības uz pētniecības rezultātiem, kas izriet no projekta ietvaros veiktām darbībām, tai skaitā uz intelektuālo īpašumu un ar to saistītām piekļuves tiesībām, dažādām sadarbības projekta pusēm piešķir tieši proporcionāli ieguldījumam projekta īstenošanā. Sadarbības projekta puses nodrošina to, ka jebkādas intelektuālā īpašuma tiesības attiecībā uz pētniecības rezultātiem, kas izriet no pētniecības organizācijas darbības, tiek pilnībā piešķirtas pētniecības organizācijai. Sadarbības projekta noteikumus attiecībā uz ieguldījumu, risku un rezultātu sadali, rezultātu izplatīšanu, piekļuvi intelektuālajam īpašumam un noteikumiem par šo intelektuālo īpašumu tiesību piešķiršanu, atsavināšanu vai pirmpirkuma tiesību piešķiršanu ietver sadarbības līgumā. |
| 2.21. | Vai saimnieciskās darbības veicējs var projektu pieteikt viens pats? | Projekta iesniegumu var iesniegt saimnieciskās darbības veicējs. Saimnieciskās darbības veicējs var īstenot individuāli projektu, kura ietvaros projekta iesniedzējs gūst intelektuālā īpašuma tiesības un ekonomiskās priekšrocības, kas izriet no projekta ietvaros iegūtiem pētniecības rezultātiem (saskaņā ar SAM MK noteikumu 23.1. apakšpunktu) vai saimnieciskās darbības veicējs var īstenot projektu vai projekta daļu, pasūtot līgumpētījumu, kuras ietvaros līgumpētījuma pasūtītājs gūst intelektuālā īpašuma tiesības un ekonomiskās priekšrocības.  |
| Flag1 with solid fill2.22. | Ko ir nepieciešams pievienot ārvalstu partnera gadījumā? Plānots ar saimniecisko darbību nesaistīts projekts. | Ja plānots ārvalsts sadarbības partneris, projekta iesniegumam pievieno sadarbības līgumu vai nodomu protokolu, kurā iekļauta informācija atbilstoši SAM MK noteikumu 30.5. apakšpunktam, t.sk. ieguldījumu, riskiem, atbildībām, ieguvumiem utml. Informāciju projekta iesniegumā norāda tāpat kā par Latvijā reģistrētiem sadarbības partneriem, izņemot sadaļas “Projekta budžeta kopsavilkums” un “Finansēšanas plāns”, kur ārvalstu sadarbības partnera izmaksas netiek norādītas.  |
| Flag1 with solid fill2.23. | Mūsu projektā ir paredzēts sadarbības partneris uzņēmums no ārvalstīm, kam projektā ieplānots 20% budžets. Saskaņā ar programmas noteikumiem viņi šo budžetu sedz no saviem līdzekļiem. Jautājums vai šim ārvalstu uzņēmuma budžetam tiek piemēroti kādi noteikumi attiecībā uz izmaksu veidu: vai budžetā var būt tikai atalgojuma izmaksas vai arī tās var būt arī materiālu un iekārtu izmaksas, ko uzņēmums no savas puses nosedz. | Uz ārvalstu partneriem nav attiecināms nosacījums par 20% attiecināmo izmaksu daļu no projekta kopējām izmaksām, jo ārvalstu sadarbības partnera izmaksas ir neattiecināmas. Ņemot vērā, ka partneris sedz visas izmaksas no saviem līdzekļiem, izmaksas ir neattiecināmas, nav nepieciešams pievienot izmaksu apliecinošus dokumentus un nav ierobežojumi attiecībā uz izmaksu veidu. |
| Flag1 with solid fill2.24. | Kādas prasības attiecībā uz projekta atskaitēm tiek piemērotas projekta partnerim ārvalstu uzņēmumam, kurš nesaņem publisko finansējumu? Vai atskaites varētu būt vienkāršoti pārskati vai ir paredzamas laikietilpīgas atskaites? | Ārvalstu sadarbības parteriem ir jāpierāda, ka darbības, ko viņi ir apņēmušies veikt, ir veiktas, t.i., finansējuma saņēmējs, sniedzot maksājuma pieprasījumu aģentūrā, norādīs katras darbības aprakstā, kas tika pārskata periodā paveikts un kurš partneris to ir paveicis (vienas, divu rindkopu garumā). Nav nepieciešams pievienot maksājuma pieprasījumam ārvalstu sadarbības partnera izmaksu apliecinošos dokumentus. Savukārt vidusposma zinātniskās kvalitātes izvērtēšanai nepieciešamā atskaite ir gatavojama angļu valodā, un tajā jau detalizētāk un plašāk būs jāapraksta projektā paveiktais, t.sk. kāda bijusi sadarbība ar partneriem un ko partneri tieši paveikuši. |
| Flag1 with solid fill2.25. | Par pētniecības organizācijas definīciju. Vai pētniecības organizācijas definīcijai teorētiski var atbilst arī SIA? | Pētniecības organizācijas definīcijai var atbilst arī SIA, ja tā ja spēj pierādīt, ka tās galvenais mērķis jeb pamatdarbība ir neatkarīgi veikt fundamentālos pētījumus, rūpnieciskos pētījumus vai eksperimentālo izstrādi (neatkarīga pētniecība) vai plaši izplatīt šādu darbību rezultātus mācību, publikāciju vai zināšanu pārneses veidā, kā arī ja veic arī saimniecisko darbību, tad vai šādas darbības finansējums, izmaksas un ieņēmumi ir uzskaitīti atsevišķi un vai tiek ievērots, vai uzņēmumiem, kas var izšķiroši ietekmēt organizāciju, piemēram, būdami tā akcionāri vai dalībnieki, nevar būt privileģēta piekļuve organizācijas radītajiem rezultātiem.Jāņem vērā, ka saskaņā ar MK noteikumu 20.1.1. apakšpunktu, ar saimniecisku darbību nesaistītu projektu var iesniegt tikai zinātniskā institūcija, kas atbilst pētniecības organizācijas statusam. MK 2.18. punkts nosaka, ka zinātniskā institūcija ir Latvijas Republikas Zinātnisko institūciju reģistrā reģistrēts zinātniskais institūts (publiska aģentūra, atvasināta publiska persona, valsts augstskolas struktūrvienība, privāto tiesību juridiskā persona vai tās struktūrvienība) vai augstskola. |
| Flag1 with solid fill2.26. | Vai ar saimniecisko darbību saistītā projektā par sadarbības partneri, kas ir atvasināta publiska persona – zinātniskais institūts, ir jāpievieno deklarācija? | Zinātniskā institūcija, kas ir atvasināta publiska persona, klasificējas kā lielais uzņēmums ( saskaņā ar SAM MK noteikumu 38. punktu). Papildus informāciju var atrast CFLA izstrādātajā informatīvajā materiālā [Informatīvs materiāls par mikro, mazā un vidējā uzņēmuma, viena vienota uzņēmuma un grūtībās nonākuša uzņēmuma statusa noteikšanu](https://www.cfla.gov.lv/lv/media/2946/download?attachment) 9. punktā. Informācija par atvasinātu publisku personu ir pieeja publiski, līdz ar to papildus dokumenti nav jāpievieno. Ja sadarbības partneris ir publiska persona, pievieno sadarbības partnera apliecinājumu par informētību attiecībā uz interešu konflikta jautājumu regulējumu un to integrāciju iekšējās kontroles sistēmā.Ja sadarbības partneris nav publiska persona, sadarbības partneriem ir jāpievieno deklarācija par komercsabiedrības atbilstību mazajai (sīkajai) vai vidējai komercsabiedrībai un citus ar to saistītos dokumentus.  |
| Flag1 with solid fill2.27. | Plānots ar saimniecisko darbību saistīts projekts. Saskaņā ar MK noteikumu 37.2.punktu darbības drīkst uzsākt pēc projekta iesnieguma iesniegšanas. Vēlamies iesniegt projektu un pēc projekta iesnieguma iesniegšanas uzsākt darbības, t.sk. sadarbības partneris organizētu iepirkumu un iegādātos materiālus pirmajai pētījuma fāzei. Kā pareizāk to atspoguļot sadarbības līgumā? Kādu atskaites punktu jānorāda par līguma spēkā stāšanās dienu, ja ir noteikums, ka līgumam jābūt ar atliekošajiem nosacījumiem? | Uz sadarbības līgumu nav attiecināmi nosacījumi par stimulējošo ietekmi, to drīkst noslēgt arī pirms projekta iesniegšanas. Līgumus par līgumpētījumu pasūtījumu, līgumus par ārpakalpojumiem u.c. līgumus, kas ir tieši saistīti ar pētniecības darbībām, drīkst noslēgt pēc projekta iesnieguma iesniegšanas Kohēzijas politikas informācijas vadības sistēmā. |
| Flag1 with solid fill2.28. | Vai ar saimniecisko darbību saistītā projektā var paredzēt iespēju mainīt sadarbības partnerus?  | Ja ar saimniecisko darbību saistītā projektā ir uzsākta projekta īstenošana, tad sadarbības partnerus mainīt nedrīkst, jo tādējādi tiktu pārkāptas Komisijas Regula (ES) Nr. 651/2014 6.panta 2.punkta prasības par stimulējošās ietekmes ievērošanu, proti, jaunā sadarbības partnera identitāte vairs neatbilstu sākotnēji projekta iesniegumā norādītajam sadarbības partnerim, kas nav pieļaujams. |
| Personāls |
|  3.1. | Jautājums uzdots telefoniski:* + - 1. Vai zinātniskajam vadītājam jābūt doktora grādam vai var būt arī maģistra grāds?
 | Zinātniskais vadītājs var būt ar doktora, maģistra vai bakalaura grādu. Jāņem vērā, ka kvalitātes kritērija Nr. 4.3. ietvaros eksperts vērtēs zinātniskā vadītāja kapacitāti, t.i. zinātnisko un profesionālo kvalifikāciju un pieredzi, kas apliecina katras personas profesionalitāti un atbilstību paredzamo pienākumu izpildei un projekta mērķu sasniegšanai. |
| 3.2. | * + - 1. Vai zinātniskā personāla minimālā noslodze 30% domāts kā 30% no mēneša, gada vai projekta kopējā PLE? Šis attiecas uz jebkuru projektā iesaistītu darbinieku.
 | Atbilstoši SAM MK noteikumu 34.1.3. apakšpunktam zinātniskā darbinieka (t.i., visam zinātniskajam personālam) daļlaika slodze mēnesī ir vismaz 30 procenti no normālā darba laika. Attiecīgi arī attiecināmajās izmaksās drīkst iekļaut tikai to atalgojumu, kas nopelnīts nostrādājot vismaz 30% no slodzes mēnesī. Savukārt attiecībā uz zinātnisko vadītāju ir papildus nosacījums, ka nepieciešams nodrošināt vismaz 30% slodzi visā projekta īstenošanas periodā saskaņā ar SAM MK noteikumu 34.1.2. apakšpunktu.  |
| 3.3. | * + - 1. Esmu topošā doktorante un šobrīd iesaistos jau vienā no CFLA projektiem, uz 0,5 slodzi.  Rodas jautājums, vai varu piedalīties kādā citā? Un ja jā, kādi ir specifiskie nosacījumi?
 | Piedalīties var, bet jānodrošina, ka tiek nodrošināta vismaz 30% daļlaika slodze no normālā darba laika katrā mēnesī un, ja plānots būt par zinātnisko vadītāju, vismaz 30% slodze visa projekta īstenošanas laikā. Projektu apstiprināšanas gadījumā tiks pievērsta papildus uzmanība, lai īstenošanas posmā nenotiek darbību un personāla dubulta finansēšana no vairāku projektu līdzekļiem, nepārklājas darbības, personāla noslodzes ir atbilstošas un summāri atbilst Darba likumā noteiktajām normām. Turklāt jāņem vērā, ka atbilstoši Finanšu ministrijas vadlīnijām attiecināmo un neattiecināmo izmaksu noteikšanai 2021.-2027.gada plānošanas periodā izmaksas par virsstundām nav attiecināmas no viena vai otra projekta līdzekļiem. Papildus jāņem vērā, ka projekta īstenošanas, t.sk. zinātniskā personāla kapacitāte tiks vērtēta 4.3. kvalitātes kritērija ietvaros. |
| 3.4. | * + - 1. Ar saimniecisko darbību nesaistīta projekta ietvaros attiecināmajās izmaksās paredzēta atlīdzība zinātniskajiem darbiniekiem. Vai projekta administratīvā vadītāja atalgojums (kurš nav zinātniskais personāls) ir iekļaujams attiecināmajās izmaksās?
 | Ar saimniecisku darbību nesaistīta projekta gadījumos projekta vadītāja un citu projekta iesaistītā personāla atalgojums var tikt iekļauts netiešo izmaksu pozīcijā. Ar saimniecisku darbību saistīta projekta gadījumos saskaņā ar SAM MK noteikumu 36. punktu un Komisijas regulas Nr. 651/2014 25. panta 3. punkta "a" apakšpunktu, projektā var attiecināt personāla izmaksas, kas iekļauj pētniekus, tehniskos un citus palīgdarbiniekus, ciktāl tie nodarbināti projektā. Šīs izmaksas iekļauj Projekta budžeta kopsavilkuma 13.2. izmaksu apakšpozīcijā "Papildus izmaksas" vai 13.1. apakšpozīcijā "Ārpakalpojumu izmaksas", ja plānots piesaistīt ārpakalpojumu.  |
| 3.5. | Jautājums uzdots 20.09.2024. seminārā* + - 1. Budžetā 3.1. un 3.2. sadaļas – kāda ir starpības nianse? Ar ko atšķiras un kas būtu iekļaujams katrā?
 | Projekta iesnieguma “Projekta budžeta kopsavilkums” 3.1. izmaksu pozīcijā norāda zinātniskā personāla atalgojumu gan ar saimniecisko darbību saistītiem, gan nesaistītiem projektiem (atbilstoši SAM MK noteikumu 34.1. apakšpunktam un 36. punktam). 3.2. izmaksu pozīcijā norāda komandējuma un darba braucienu izmaksas (atbilstoši SAM MK noteikumu 34.6. apakšpunktam un 36. punktam).Papildu skaidrojumu lūdzam skatīt [Projekta iesnieguma aizpildīšanas metodikā](https://www.cfla.gov.lv/lv/media/16656/download?attachment).Atbilde sniegta 20.09.2024. seminārā |
| 3.6. | * + - 1. Vai tenūrprofesori, kuriem nedrīkst būt papildus noslodze, var būt zinātniskie vadītāji, nesaņemot nekādu papildus finansējumu?
 | Nav noteikta minimālā slodze, kādam jābūt zinātniskajam vadītājam, ja netiek paredzēts finansējums projekta ietvaros, līdz ar to šāda situācija ir iespējama. Tomēr jāņem vērā, ka zinātniskā vadītāja piemērotību vērtē ārvalstu eksperts kvalitātes kritērija Nr. 4.3. ietvaros, punktā “Projekta zinātniskā kapacitāte un zinātniskā vadība”. |
| 3.7. | Vai atalgojums tenūrprofesoram var būt kā ieguldījums natūrā visu projekta laiku? | Atalgojums tenūrprofesoram var būt kā ieguldījums natūrā. Jāņem vērā, ka ieguldījums natūrā nedrīkst pārsniegt 5% no projekta kopējām attiecināmajām izmaksām. Kvalitātes kritērija 4.3. ietvaros tiek vērtēta zinātniskās komandas kapacitāte, tādēļ projekta iesniegumā ieteicams pamatot, ka projekta īstenošanas periodā zinātniskais vadītājs spēs veltīt laiku projekta īstenošanai nepieciešamo aktivitāšu veikšanai. |
| 3.8. | * + - 1. Kā ir ar studentiem: bonuss? Cik punkti pienākas vai nepienākas?
 | Kvalitātes kritēriju 4.2. vērtēs ārvalstu eksperti. Šajā kritērijā ir 6 apakškritēriji, lai pārliecinātos par projekta ietekmi uz RIS3 noteikto tautsaimniecības transformācijas virzienu un prioritāšu īstenošanu, t.sk. studējošo pētniecības prasmju attīstība. Kritērija vērtēšanā nav noteikts kvanitatīvā veidā, cik punkti tiek piešķirti par konkrēto apakškritēriju, eksperti vērtēs projekta ietekmi kopumā, vadoties pēc norādītajiem apakškritērijiem. |
| 3.9. | * + - 1. Vai studējošo, jauno zinātnieku iesaistei projektā ir jābūt visu projekta laiku vismaz 30% no slodzes vai tajos mēnešos, kad ir iesaistīti ir jābūt vismaz 30%? T.i., vai var, piemēram, būt situācija, ka vienu periodu students strādā 30% un citos nē?
 | Atbilstoši SAM MK noteikumu 34.1.3. punktam zinātniskā darbinieka daļlaika slodze mēnesī ir vismaz 30 procenti no normālā darba laika. Kas nozīmē, ka var būt mēneši, kad studējošais/jaunais zinātnieks projektā vispār nestrādā. Bet tad, kad strādā projektā, attiecināmajās izmaksās drīkst iekļaut tikai to atalgojumu, kas nopelnīts nostrādājot vismaz 30% no slodzes mēnesī. Nosacījums par slodzi 30% apmērā visa projekta īstenošanas periodā attiecās tikai uz zinātnisko vadītāju. |
| 3.10.  | * + - 1. Vai neparedzētu  faktoru ietekmē, pamatojot, ka  darbam nepazudīs kvalitāte, ir iespēja mainīt projekta vadītāju pēc apstiprināšanas?
 | Jā, pamatojot, ka darbam nepazudīs kvalitāte (t.sk. tiks nodrošināts līdzvērtīgs speciālists amatā, kas nav zemāks par sākotnējā projekta vadītāja amatu), projekta vadītāju var mainīt pēc projekta apstiprināšanas.Jāņem vērā, ka visa komandas kapacitāte un būtiskākās izmaiņas būs jāapraksta arī vidusposmā un gala atskaitē, kuru vērtēs ārvalstu eksperti. |
| 3.11. | *Jautājums uzdots 20.09.2024. seminārā** + - 1. Vai pareizi sapratu - zinātnieku atalgojumam varēs izmantot Uzņēmuma līgumu un tās būs attiecināmās izmaksas?
 | Zinātnisko personālu var piesaistīt kā ārpakalpojumu, slēdzot uzņēmuma līgumu. Jāņem vērā, ka zinātniskā personāla piesaistei nepieciešams veikt iepirkumu saskaņā ar MK noteikumos noteikto procedūru un citu ar iepirkumiem saistīto normatīvo regulējumu. Zinātniskā personāla, kas ir piesaistīts kā ārpakalpojums, izmaksas norāda “Projekta budžeta kopsavilkuma” 13.1. izmaksu pozīcijā “Ārpakalpojumu izmaksas”. Vēršam uzmanību, ka, ja plānots iesniegt ar saimniecisko darbību nesaistītu projektu, netiešās izmaksas 25 % apmērā veido projekta kopējās attiecināmās izmaksas, izņemot ārpakalpojuma izmaksas jeb 13.1. izmaksu pozīciju.Papildus vēršam uzmanību, ka vadošās iestādes vadlīniju Nr.1.2. “Vadlīnijas attiecināmo izmaksu noteikšanai 2021.-2027.gada plānošanas periodā” 8.1. apakšpunkts nosaka, ka uzņēmuma līguma izmaksas ir attiecināmas, ja nolīgtie eksperti, speciālisti nav iestādē strādājošie ierēdņi vai darbinieki. *Atbilde sniegta 20.09.2024. seminārā* |
| 3.12. | *Jautājums uzdots 20.09.2024. seminārā** + - 1. Vai darba slodze 30 % apjomā darbiniekam jāplāno viena konkrētā mēneša ietvaros (piem., janv. ar 176 h būtu 52.8 h (jeb 53 h noapaļojot) vai kopumā projekta laikā jānodrošina vidēji 30 % slodze, lai izmaksas būtu attiecināmas?
 | Saskaņā ar Vadlīnijām Nr. 1.2. “[Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.-2027.gada plānošanas periodā](https://www.esfondi.lv/normativie-akti-un-dokumenti/2021-2027-planosanas-periods/vadlinijas-attiecinamo-izmaksu-noteiksanai-eiropas-savienibas-kohezijas-politikas-programmas-2021-2027-gada-planosanas-perioda%29)” projekta tiešajās attiecināmajās personāla izmaksās var iekļaut to darbinieku personāla izmaksas, kuri noteiktā laika posmā (vismaz viens mēnesis) ne mazāk kā 30 % no normālā darba laika katrā mēnesī veic pienākumus, kas saistīti ar projektu. Lai izmaksas būtu attiecināmas, darbiniekam strādājot daļlaikā katru mēnesi jānostrādā vismaz 30 % no normālā darba laika.*Atbilde sniegta 20.09.2024. seminārā* |
| 3.13. | * + - 1. Kādi CV ir jāpievieno?
 | Projekta iesniegumam ir jāpievieno katra projekta īstenošanā iesaistītā vadošā pētnieka vai personas, kas veic vadošā pētnieka pienākumus saimnieciskās darbības veicēja institūcijā, dzīves gaitas aprakstu (*Curriculum vitae*). Par pārējo projektā iesaistīto personālu norāda tikai būtiskāko informāciju sadaļā “Administrēšanas kapacitāte” (par administratīvo personālu ar saimniecisku darbību nesaistīta projekta iesniegumā var norādīt sadaļā “Īstenošanas kapacitāte”). |
| 3.14. | * + - 1. Atbilstoši MK noteikumu 2.16. un 2.17. punktam– vai atalgojumu partneris var plānot un maksāt tikai vēlētam zinātniskam personālam? Un kas ir saprotams ar “saimnieciskās darbības veicēja institūcijā strādājošās personas, kas veic vadošā pētnieka, pētnieka un zinātniskā asistenta pienākumus”. Ir situācija, kad pētnieks strādā pie potenciālā partnera, taču ir ievēlēts PO par vadošo pētnieku - vai šāda vadošā pētnieka (nav vēlēts pie partnera) atalgojums tiks attiecināts.
 | SAM MK noteikumu 2.17. apakšpunktā noteiktais nosacījums, ka vadošajiem pētniekiem, pētniekiem un zinātniskajiem asistentiem jābūt ievēlētiem saskaņā ar zinātnisko darbību reglamentējošiem normatīvajiem aktiem ir attiecināms uz zinātniskajām institūcijām, savukārt uz saimnieciskās darbības veicējiem attiecas 2.17. apakšpunkta otrā daļa, kas neuzliek kā nosacījumu, ka zinātniskajam personālam jābūt ievēlētam. Tiem ir jāstrādā saimnieciskās darbības veicēja institūcijā un jāveic vadošā pētnieka, pētnieka vai zinātniskā asistenta pienākumus atbilstoši amata aprakstiem. Ja LU vadošais pētnieks veic pētnieka pienākumus arī partnera uzņēmumā, tad sadarbības partneris var norādīt pētnieku kā zinātnisko darbinieku un atalgojums ir attiecināms.  |
| 3.15. | * + - 1. Zinātniskais vadītājs - var nestrādāt katru mēnesi? Zinātniskā vadītāja PLE tiks aprēķins pēc 160h principa kopumā?
 | Jā, zinātniskais vadītājs var nestrādāt katru mēnesi, bet kopumā jāņem vērā MKN 407 34.1.2. punktā noteikto, ka  zinātniskā vadītāja slodze visā projekta īstenošanas periodā ir vismaz 30 procenti no normālā darba laika. |
| 3.16. | PO vēlas sadarboties ar Latvijā reģistrētu uzņēmumu. Šim uzņēmumam pieder unikāla iekārta, kas ir ļoti būtiska projekta īstenošanai, bet dažādu apstākļu dēļ iekārta atrodas ārzemēs (ES), un līdz ar to zināmi pētījumi arī tiktu veikti tur. Iesaistītais personāls ir uzņēmuma darbinieki, līdz ar to nodokļi tiek maksāti Latvijā. Vai tas būtu pieļaujami? | Saskaņā ar MK noteikumu nosacījumiem ar saimniecisku darbību nesaistītam projektam ir attiecināma atlīdzība zinātniskajiem darbiniekiem, ciktāl tie ir nodarbināti projektā, ja zinātniskais darbinieks ir nodarbināts klātienē vai attālināti, ja darba specifika to pieļauj un iespējams pilnvērtīgi veikt darba pienākumus, pie darba devēja, kas attiecīgajā reģistrā reģistrēts Latvijā, un atlīdzību projekta ietvaros saņem atbilstoši darba vai uzņēmuma līgumam. Tajā skaitā ir attiecināmas pētniecībā iesaistītā zinātniskā darbinieka komandējumu un darba braucienu izmaksas, kas saistītas ar projekta ietvaros īstenojamo pētniecību, tai skaitā ar sasniegto rezultātu publiskošanu saskaņā ar normatīvajiem aktiem par kārtību, kādā atlīdzināmi ar komandējumiem saistītie izdevumi, ja zinātniskais darbinieks ir nodarbināts Latvijas Republikā. |
| 3.17. | PLE uzskaite par natūras finansējumu, ja nodrošina profesionālo darbu. Vai profesionālo darbu natūrā drīkst veikt arī zinātnes tehniskais personāls? | Atbilstoši MK noteikumu 40.3. punktā noteiktajam natūras ieguldījumu veido ar pētniecību saistīts profesionāla rakstura darbs, kuru veic zinātniskais personāls vai zinātnes tehniskais personāls. Atbilstoši Finanšu ministrijas Vadlīniju 1.2. “Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.-2027.gada plānošanas periodā” 3.pielikuma “Metodika par ieguldījumiem natūrā projektu līdzfinansēšanai 2021.-2027.gada plānošanas periodā” 4.1. punktā noteiktajam pētniecības darbu bez atlīdzības veic  konkrētas specifiskas jomas profesionāļi, kuriem ir nepieciešamās zināšanas un pieredze ekonomiska, tehniska vai zinātniska rakstura uzdevumu veikšanai saistībā ar projekta ietvaros veicamo pētniecības darbu. Ņemot vērā iepriekš minēto, profesionālo darbu bez atlīdzības drīkst veikt arī zinātnes tehniskais personāls. |
| 3.18. | Vai PLE = 160 h/ mēn. kopumā norādot sasniedzamo rādītāju? | PLE ir joprojām 160 darba stundas mēnesī. Bet PLE rezultātu rādītājos nav jāuzskaita, izņemot RIS3 rādītājos, kurus finansējuma saņēmējs uzskaita pēc fakta – vērtības, kas sasniegtas uz konkrēto brīdi (t.i. projekta iesniegumā neievada plānotās vērtības). Finansējuma saņēmējs informāciju par sasniegtiem RIS3 rādītājiem iesniedz kopā ar maksājumu pieprasījumu vai 10 darba dienu laikā pēc Atbildīgās iestādes pieprasījuma. |
| 3.19. | Zinātniskais darbinieks var nestrādāt katru mēnesi no līguma noslēgšanas?  | Jā, zinātniskais darbinieks var nestrādāt katru mēnesi. Darbinieku noslodze projektā ir nosakāma atbilstoši nepieciešamajam darbu apjomam, un tas ir FS pārziņā. Vienīgais nosacījums, ko uzliek MKN 407 34.1.3. punkts, ir ka zinātniskā darbinieka daļlaika slodze mēnesī ir vismaz 30 procenti no normālā darba laika. Kas nozīmē, ka zinātniskajam darbiniekam, strādājot daļlaikā, ir jāvelta projekta darbam vismaz 30% no normālā darba laika mēnesī, lai darba algas izmaksas varētu iekļaut attiecināmajās izmaksās. Ja darbinieks kādā mēnesī projekta darbam velta mazāk kā 30%, šī mēneša atalgojuma izmaksas nevar iekļaut projekta tiešajās attiecināmajās izmaksās.  |
| 3.20. | Kā nepieciešams pamatot natūras finansējuma ieguldījumu, ja ieguldījumu veic profesionālā darba ietvaros? | Profesionāla darba bez atlīdzības auditējamā vērtība ir rakstveidā noslēgtais līgums un paveiktā darba uzskaites lapas (darba veicēju atskaites, kurās uzrādīts nostrādāto stundu skaits un aprakstīts šajā laikā paveiktais). Profesionāla darba bez atlīdzības novērtējumu naudas izteiksmē nosaka, ņemot vērā projekta darbā pavadīto laiku un stundas vai dienas vidējā atalgojuma likmi par līdzvērtīgu darbu pie projekta iesniedzēja/finansējuma saņēmēja vai pēc Latvijas Republikas Centrālās statistikas pārvaldes pēdējiem aktuālajiem datiem uz projekta iesniegumu iesniegšanas beigu datumu. |
| Flag1 with solid fill3.21. | Iepriekšējā perioda projektos bija nozīmīgi, ka vadītājs ir jaunais zinātnieks. Pašreiz šādu nosacījumu nenolasām, vai ir kāds minimālais apjoms, vai arī kā tiks vērtēta jaunā zinātnieka piesaistes rādītājs? | Šajā periodā nav vairs tāda rādītāja kā jaunais zinātnieks vai jaunais pētnieks. Zinātniskajam vadītājam nav noteikti jābūt jaunajam zinātniekam. Zinātniskajam personālam atbilstoši SAM MK noteikumu 34.1.3. punktam jānodrošina daļlaika slodze mēnesī vismaz 30 procenti no normālā darba laika, lai tiktu attiecināts atalgojums. Attiecībā uz minimālo slodzi visā projekta īstenošanas periodā, tā ir noteikta tikai zinātniskajam vadītājam (zinātniskā vadītāja slodze visā projekta īstenošanas periodā ir vismaz 30 procenti no normālā darba laika). Tomēr jāvērš uzmanība, ka zinātniskā personāla kapacitāte, kā arī jauno zinātnieku iesaiste projektā tiks vērtēta kvalitātes kritērijos Nr. 4.2. un 4.3. Nav noteikts konkrēts punktu skaits specifiski par jauno zinātnieku piesaisti un viņa iesaisti projektā. |
| Flag1 with solid fill3.22. | Kas ietilpst kategorijā “zinātnes personāls”? Vai tur ietilpst tikai vadošie pētnieki, pētnieki un zinātniskie asistenti, vai arī, piemēram, tirgus izpētes speciālists, mehatronikas speciālists un citi? | Atbilstoši SAM MK noteikumu 2.16. un 2.17. punktiem un Zinātniskās darbības likuma 5. un 6. punktiem jēdziens “zinātniskais darbinieks” ietver:* zinātnisko personālu - atbilstoši zinātnisko darbību reglamentējošiem normatīvajiem aktiem ievēlētie vadošie pētnieki, pētnieki un zinātniskie asistenti, kā arī saimnieciskās darbības veicēja institūcijā strādājošās personas, kas veic vadošā pētnieka, pētnieka un zinātniskā asistenta pienākumus.;
* zinātni apkalpojošu personālu - personas, kuras veic zinātniskajai darbībai nepieciešamās palīgfunkcijas (plānošanas, ekonomisko, finanšu, zinātniski tehniskās informācijas struktūrvienību darbinieki, speciālo un zinātniski tehnisko bibliotēku darbinieki, patentu dienesta speciālisti, arhivāri u.tml.);
* zinātnes tehnisko personālu - personas, kurām ir nepieciešamās tehniskās zināšanas un pieredze vienā vai vairākās jomās un kuras zinātnieku vadībā piedalās zinātniskajā darbībā, veicot tehniskos uzdevumus. Zinātnes tehniskajā personālā ietilpst inženieri, tehniķi, laboranti, tehnologi, operatori.

Jāņem vērā, ka izmaksas zinātniskajiem darbiniekiem ar saimniecisku darbību nesaistītam projektam ir attiecināmas tādā apjomā, ciktāl tie ir nodarbināti projektā un ja tiek izpildīti SAM MK noteikumu 34.1. apakšpunktā noteiktie nosacījumi. Ja zinātniskais darbinieks veic gan ar pētniecību saistītas darbības, gan administratīvās darbības, tad izmaksas kā tiešās izmaksas norāda tikai par to daļu, kas tiek veltīta pētniecībai, savukārt izmaksas par administratīvo funkciju veikšanu sedz no netiešajām izmaksām. Ar saimniecisku darbību saistītam projektam izmaksas attiecina atbilstoši [Komisijas regulas 651/2014](https://eur-lex.europa.eu/eli/reg/2014/651/oj/?locale=LV) 25. panta 3. a) apakšpunktam. |
| Flag1 with solid fill3.23. | Kas tiks atzīta par kompetenču pilnveidi JZ? | Šajā pasākumā kvalitātes kritērijā Nr. 4.2. tiek vērtēta jauno zinātnieku iesaiste, bet netiek piešķirti papildus punkti par konkrētu kompetenču pilnveidi. Tiek pieņemts, ka iesaiste projektā kopumā attīsta pētniecības prasmes. |
| Flag1 with solid fill3.24. | Vai uz ar saimniecisko darbību saistītiem projektiem arī uz projekta administratīvo personālu ir attiecināms nosacījums par vismaz 30% daļlaika slodze no normālā darba laika katrā mēnesī? | Ar saimniecisko darbību saistītos projektos arī uz projekta administratīvo personālu ir attiecināms nosacījums par 30% daļlaika slodzi mēnesī saskaņā ar vadlīnijām “[Nr.1.2. Vadlīnijas attiecināmo izmaksu noteikšanai Eiropas savienības kohēzijas politikas programmas 2021.-2027.gada plānošanas periodā](https://www.esfondi.lv/normativie-akti-un-dokumenti/2021-2027-planosanas-periods/vadlinijas-attiecinamo-izmaksu-noteiksanai-eiropas-savienibas-kohezijas-politikas-programmas-2021-2027-gada-planosanas-perioda%29)”.  |
| Flag1 with solid fill3.25. | Ar saimniecisko darbībā saistītā projektā – vai nosacījums attiecībā uz vismaz 30% daļlaika slodzes nodrošināšanu no normālā darba laika katrā mēnesī - tas ir visiem darbiniekiem vai tikai zinātniekiem, tas ir īstenošanas personāls? | Atbilstoši Finanšu ministrijas vadlīnijām “[Nr.1.2. Vadlīnijas attiecināmo izmaksu noteikšanai Eiropas savienības kohēzijas politikas programmas 2021.-2027.gada plānošanas periodā](https://www.esfondi.lv/normativie-akti-un-dokumenti/2021-2027-planosanas-periods/vadlinijas-attiecinamo-izmaksu-noteiksanai-eiropas-savienibas-kohezijas-politikas-programmas-2021-2027-gada-planosanas-perioda%29)” projekta tiešajās attiecināmajās personāla izmaksās var iekļaut to darbinieku personāla izmaksas, kuri noteiktā laika posmā (vismaz viens mēnesis) ne mazāk kā 30% no normālā darba laika katrā mēnesī veic pienākumus, kas saistīti ar projektu, un tas ir pamatots ar atbilstošiem izmaksas pamatojošiem dokumentiem, piemēram, DLU tabula. Tāpat uz projekta tiešajām personāla izmaksām var attiecināt normālo (normālo saīsināto) vai nepilnu darba laiku strādājošo darbinieku, kuri uz darba līguma vai rīkojuma pamata strādā tikai projektā, personāla izmaksas. Nosacījums attiecās uz visiem darbiniekiem, kas strādā daļlaikā. Ja projektā tiek strādāts normālais vai nepilns darba laiks, tas nozīmē, ka 100% no darba laika tiek veltīts darbam ar projektu neatkarīgi no nepilna darba laika (arī strādājot 20% darba laiku tiek veikts 100% darbs ar projektu). |
| Flag1 with solid fill3.26. | Vai var tikt apmaksātas slimības lapas un atvaļinājumi? | Samaksa par darbnespējas periodu un atvaļinājumiem ir attiecināma, ja darbinieks strādā iestādē, t.i. ir noslēgts darba līgums. |
| Flag1 with solid fill3.27. | Skaidrojot projekta ieviešanas un vadība kapacitāti, ir ļoti svarīgi nodalīt aktivitātes, kas atbilst tiešajām izmaksām - zinātniskā vadība, savukārt administrācija no netiešajām. Visgrūtāk ir zinātniskajam projekta vadītājam izcelt ārā arī administratīvos pienākumus, tāpēc sakiet, vai ir kāda atsauce kādos MK, kur tieši ir pateikts, kādas darbības ir veicamas vadības personālam, kādas - zinātniskajam - ieviešanas? | Ja darbības ir tiešā veidā saistītas ar pētniecību, tad tās ir pētījuma īstenošanas darbības, kas sedzamas no tiešajām izmaksām. Ja darbības nav tieši saistītas ar projekta rezultātu sasniegšanu, bet atbalsta un nodrošina atbilstošus apstākļus atbalstāmo darbību īstenošanai un rezultātu sasniegšanai (saskaņā ar SAM MK noteikumu 33.2. punktu), tad tās ir administratīvās darbības un izmaksas sedzamas no netiešajām izmaksām. Piemēram, atskaišu gatavošanu, kur ir nepieciešamas specifiskas ar pētījuma īstenošanu saistītās zināšanas, var likt kā pētījuma īstenošanas darbību un iekļaut tiešajās izmaksās. Lai izdalītu pētījuma īstenošanas zinātniskās darbības un administratīvās darbības, var izmantot zinātniskā darbinieka amata aprakstu.  |
| Flag1 with solid fill3.28. | Ja saimnieciskā projektā strādā uz pilnu slodzi uzņēmumā un piesaista projekta aktivitātes, par kurām vēlas noformēt atalgojumu (30% no slodzes dažus mēnešus). Kā pareizi noformēt to? Un vai vajag kādu rīkojumu, ka kopējā slodze nepārsniedz 100%? | Ja darbinieks veiks pienākumus uzņēmumā gan ar projektu saistītām, gan nesaistītām darbībām un ir jau esošs uzņēmuma darbinieks, tad ir jāveic grozījumi Darba līgumā vai jāpievieno vienošanās pie Darba līguma, kurā tiek atrunāta gan slodze uz projektu, gan atalgojuma nosacījumi. Jāņem vērā, ka virsstundu darba samaksa projekta ietvaros netiek attiecināta. |
| Flag1 with solid fill3.29. | Vai jānorāda arī Administratīvais vadītājs? Saprotu, ka šādā gadījumā nesaimnieciskā projektā šādam darbiniekam jānorāda, ka projektā nav paredzētas atlīdzības izmaksas. | Administratīvo personālu norāda projekta iesnieguma sadaļā “Administrēšanas kapacitāte” vai “Īstenošanas kapacitāte”. Svarīgi ir norādīt informāciju par administratīvo personālu ar saimniecisko darbību nesaistītā projektā tik lielā mērā, lai varam pārliecināties par projekta veiksmīgu realizāciju, t.sk. administratīvo vadību. |
| Flag1 with solid fill3.30. | Vai slodze jāuzdod PLE (piem., 0.3) vai procenti no normālā darba laika (30)? Vai Likme jānorāda 1 PLE likme vai darbinieka likme par norādīto slodzi. | Slodzi projektā norāda procentuālā izteiksmē no normālā darba laika. Likmi var norādīt gan kā stundas likmi (piemēram, gadījumos, ja strādā nepilnu darba laiku projektā), gan mēnešalgu (piemēram, ja strādā uz pilnu slodzi projektā). |
| Projekta īstenošana |
| 4.1. Intelektuālais īpašums |
| 4.1.1. | *Jautājums uzdots 20.09.2024. seminārā*Lūdzu precizēt intelektuālā īpašuma licences vai nodošanas līgumu un korelāciju ar iepriekš stāstīto, ka nedrīkst būt ienākumi, piemēram, no licenču nodošanas. | Ienākumi no licenču pārdošanas ir atļauti. Intelektuālā īpašuma licenču un nodošanas līgumi ir definēti arī kā nacionālais rādītājs (atbilstoši SAM MK noteikumu 7.4.4. apakšpunktam). Ar saimniecisko darbību nesaistītu projektu gadījumos licenču nodošanu veic pētniecības organizācija, gūto peļņu reinvestējot pētniecības organizācijas pamatdarbībā. Prezentācijā tika minēts, ka nevar būt ienākumi no patenta pārdošanas, jo, ņemot vērā, ka eksperimentālā izstrāde ir atļauta līdz 20%, prototips nemaz nevar būt gatavs ieviešanai tirgū. *Atbilde sniegta 20.09.2024. seminārā* |
| Flag1 with solid fill4.1.2. | Plānots nesaimniecisks projekts IT jomā. Vai komersants drīkst projekta ietvaros iegūtos programmatūras prototipus (atbilstoši komersanta intelektuālo īpašuma tiesību daļai) izmantot savā komercdarbībā? Vai komersants, saņemot (ne-ekskluzīvu) licenci pētniecības organizācijas daļas intelektuālā īpašuma izmantošanai, drīkst projekta ietvaros savus izveidotos programmatūras prototipus (uz kuriem atbilstoši līgumam intelektuālā īpašuma tiesības būtu piederošas komersantam) izmantot savā komercdarbībā?  | Saskaņā ar SAM MK noteikumu nosacījumiem ar saimniecisko darbību nesaistītā sadarbības projektā, kur sadarbības projekta puses ir saimnieciskās darbības veicējs un pētniecības organizācija, jebkādas intelektuālā īpašuma tiesības attiecībā uz pētniecības rezultātiem, kas izriet no pētniecības organizācijas darbības, tiek pilnībā piešķirtas pētniecības organizācijai. Attiecīgi labuma guvējs – pētniecības organizācija – projekta īstenošanas periodā un pēc noslēguma maksājuma, veicot tehnoloģiju tiesību komercializāciju, ievēro normatīvos aktus, kas regulē tehnoloģisko tiesību komercializācijas nosacījumus.Sadarbības projektā labuma guvējs var daļēji atsavināt vai piešķirt izmantošanas tiesības uz konkrētā labuma guvēja projekta daļas ietvaros radīto intelektuālo īpašumu citam sadarbības partnerim, nodrošinot, ka saņemtā atlīdzība (kompensācija) ir līdzvērtīga tirgus cenai par intelektuālā īpašuma tiesībām. Pasākuma ietvaros, īstenojot ar saimniecisku darbību nesaistītus projektus, finansē tāda jauna produkta vai tehnoloģijas prototipa vai cita eksperimentālā objekta izstrādi, kurš tiks izmantots turpmākos pētījumos, bet nebūs tieši izmantojams ieņēmumu gūšanai, to pārdodot vai izmantojot ražošanā vai pakalpojumu sniegšanā. Ja tiek gūti ieņēmumi no prototipu vai citu eksperimentālo objektu komerciālas izmantošanas, projekta iesniedzējam vai sadarbības partnerim ir pienākums atmaksāt sadarbības iestādei projekta ietvaros saņemto nelikumīgo komercdarbības atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem. |
| Flag1 with solid fill4.1.3. | Vai pētniecības organizācija (PO) drīkst licencēt savu projektā iegūto intelektuālā īpašuma tiesību izmantošanu ne-ekskluzīvu licenču veidā: a) bez samaksas (piemēram, izplatot programmatūru atvērtā koda licenču veidā), b) par samaksu, kas noteikta visiem interesentiem pēc vienotiem nosacījumiem. | Labuma guvējs – pētniecības organizācija – projekta īstenošanas periodā un pēc noslēguma maksājuma, veicot tehnoloģiju tiesību komercializāciju, ievēro normatīvos aktus, kas regulē tehnoloģisko tiesību komercializācijas nosacījumus.Zinātības un tehnoloģiju pārneses darbības veic pētniecības organizācijas nodaļa vai pētniecības organizācijas meitas uzņēmums, pētniecības organizācija kopīgi ar citām pētniecības organizācijām vai pētniecības organizācija ar trešajām pusēm, atklātā konkursā slēdzot līgumus par noteiktiem pakalpojumiem. Visa peļņa no šādas darbības tiek atkal ieguldīta pētniecības organizācijas pamatdarbībā. |
| Flag1 with solid fill4.1.4. | Vai PO, izplatot savu projektā izstrādāto programmatūru ar atvērtā koda licenci, drīkst par maksu piedāvāt programmatūras uzturēšanas un apkalpošanas servisus (atļaujot programmatūras izmantošanu bez maksas, ja šie servisi netiek izmantoti)? | Ja programmatūra nav intelektuālais īpašums, tad tiek veikta pētniecības rezultātu izplatīšana bez ekskluzivitātes un diskriminēšanas, tai skaitā izmantojot mācīšanu, brīvas piekļuves datubāzes, atklātas publikācijas vai atklātā pirmkoda programmatūru.Ja tiek gūti ieņēmumi no prototipu vai citu eksperimentālo objektu komerciālas izmantošanas, projekta iesniedzējam vai sadarbības partnerim ir pienākums atmaksāt sadarbības iestādei projekta ietvaros saņemto nelikumīgo komercdarbības atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem. |
| Flag1 with solid fill4.1.5. | Vai pētniecības organizācija drīkst izmantot iegūtos programmatūras prototipus vai to atvasinājumus (programmatūru, kas izstrādāta, ņemot par pamatu projektā iegūtos prototipus) līgumpētījumos (kas paredz samaksu no līgumpētījumu pasūtītāja)? | Ja tiek gūti ieņēmumi no prototipu vai citu eksperimentālo objektu komerciālas izmantošanas, projekta iesniedzējam vai sadarbības partnerim ir pienākums atmaksāt sadarbības iestādei projekta ietvaros saņemto nelikumīgo komercdarbības atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem.Pasākuma ietvaros, īstenojot ar saimniecisku darbību nesaistītus projektus, finansē tāda jauna produkta vai tehnoloģijas prototipa vai cita eksperimentālā objekta izstrādi, kurš tiks izmantots turpmākos pētījumos, bet nebūs tieši izmantojams ieņēmumu gūšanai, to pārdodot vai izmantojot ražošanā vai pakalpojumu sniegšanā. |
| Flag1 with solid fill4.1.6. | Jautājumu atbilžu failā rakstīts: "Ienākumi no licenču pārdošanas ir atļauti. Ar saimniecisko darbību nesaistītu projektu gadījumos licenču nodošanu veic pētniecības organizācija, gūto peļņu reinvestējot pētniecības organizācijas pamatdarbībā." Precizējošs jautājums: vai jebkāda PO veikta licenču tirdzniecība (re-investējot ieņēmumus pamatdarbībā) ir atļauta, vai arī katru reizi ir jārīko atklāts konkurss, vai arī ir atļauts publicēt noteikumus atbilstoši kuriem (ne-ekskluzīvu) licenci var iegādāties ikviens interesents, un atbilstoši tiem arī projekta rezultātus izplatīt? | Labuma guvējs – pētniecības organizācija – projekta īstenošanas periodā un pēc noslēguma maksājuma, veicot tehnoloģiju tiesību komercializāciju, ievēro normatīvos aktus, kas regulē tehnoloģisko tiesību komercializācijas nosacījumus.Zinātības un tehnoloģiju pārneses darbības veic pētniecības organizācijas nodaļa vai pētniecības organizācijas meitas uzņēmums, pētniecības organizācija kopīgi ar citām pētniecības organizācijām vai pētniecības organizācija ar trešajām pusēm, atklātā konkursā slēdzot līgumus par noteiktiem pakalpojumiem. Visa peļņa no šādas darbības tiek atkal ieguldīta pētniecības organizācijas pamatdarbībā. |
| Flag1 with solid fill4.1.7. | Projekta īstenošanas laikā iegūtos rezultātus var attīstīt un pilnveidot, ilgtermiņā gūstot ieņēmumus no pilnveidotā produkta. (...) Ienākumus no prototipa un EI var tikt gūti pēc tam, kad pēcuzraudzības periodā šie rezultāti tiek attīstīti un pilnveidoti par citiem līdzekļiem vai citu programmu ietvaros. Jautājums: **vai šādus ienākumus no citu produktu izmantošanas, kas savukārt izmanto un/vai papildina projekta ietvaros izstrādājamos produktus vai tehnoloģijas, drīkst gūt jau projekta izpildes laikā**? | Pasākuma ietvaros, īstenojot ar saimniecisku darbību nesaistītus projektus, finansē tāda jauna produkta vai tehnoloģijas prototipa vai cita eksperimentālā objekta izstrādi, kurš tiks izmantots turpmākos pētījumos, bet nebūs tieši izmantojams ieņēmumu gūšanai, to pārdodot vai izmantojot ražošanā vai pakalpojumu sniegšanā. Pirmšķietami secināms, ka, ja minētais piemērs ietver sevī turpmākos pētījumos par citiem līdzekļiem vai citu programmu ietvaros, kur prototips tiek attīstīts, uzlabots un tikai pēc tam izmantots tālāk ienākumu gūšanai (t.sk cita produkta ietvaros), tad tas ir pieļaujams projekta izpildes laikā. Vienlaikus katrs šāds gadījums būtu vērtējams individuāli.  |
| Flag1 with solid fill4.1.8. | Vai **intelektuālā īpašuma tiesības** starp sadarbības partneriem konkrētam projekta rezultātam ir a) **proporcionālas partneru ieguldījumam** visa projekta īstenošanā (MK not. 22.2.1. apakšpunkts) b) **vai arī šīs tiesības izriet no partneru ieguldījuma konkrētās pētniecības aktivitātes īstenošanā.** Piemēram, ja pie kāda rezultāta strādājis tikai viens no partneriem, tad šis rezultāts 100% piederēs attiecīgajam partnerim.  | Tiesības uz pētniecības rezultātiem, kas izriet no projekta ietvaros veiktām darbībām, dažādām sadarbības projekta pusēm piešķir tieši proporcionāli ieguldījumam visā projekta īstenošanā, tai skaitā proporcionāli materiālajiem un nemateriālajiem aktīviem un finansējumam, natūrā un cilvēkresursos veiktajam ieguldījumam, kā arī atbilstoši risku un atbildības sadalījumam. |
| Flag1 with solid fill4.1.9. | Vai, vērtējot intelektuālā īpašuma sadali proporcionāli ieguldījumam, jāņem vērā partneru izmaksu daļa vai drīkst iekļaut arī kvalitatīvos faktorus, piemēram, pētījuma idejas iniciēšanu? | Vērtējot intelektuālā īpašuma sadali proporcionāli ieguldījumam jāiekļauj tādi parametri, kurus skaidri un nepārprotami var novērtēt skaitliski, piemēram, euro, PLE, dati par materiāli tehnisko nodrošinājumu uc.  |
| 4.2. Rādītāji |
| 4.2.1. | Vai pl Open Access publikācijas ir ieteicamas?  | SAM MK noteikumos tas nav noteikts kā obligāts priekšnoteikums un par to arī netiek piešķirti papildus punkti kvalitātes kritērijos, bet tās noteikti var izmantot. |
| 4.2.2. | Ja nosakām licences līgumus, vai tie ir jānoslēdz projekta īstenošanas laikā? Ja nē, vai pēcuzraudzības periodā? | Projektā kā rādītājus ieskaita tos, kas noslēgti līdz pēdējam maksājuma pieprasījumam. Vienlaikus finansējuma saņēmējs uzkrāj datus par šādiem līgumiem 2 gadus pēc projekta beigām.  |
| 4.2.3. | Neatradām norādes, vai ir prasības pēc Open Access datubāzēm, datu publicēšanai, ka tas ir citos projektos? | Ja tiek īstenots ar saimniecisku darbību nesaistīts projekts, SAM MK noteikumu 2.4.3. apakšpunkts nosaka, ka nepieciešams veikt pētniecības rezultātu izplatīšanu bez ekskluzivitātes un diskriminēšanas, tai skaitā izmantojot mācīšanu, brīvas piekļuves datubāzes, atklātas publikācijas vai atklātā pirmkoda programmatūru. Attiecībā uz ar saimniecisku darbību saistītiem projektiem šāda prasība pēc Open Access datubāzēm nav. |
| Flag1 with solid fill4.2.4.  | Kurus rezultātus drīkst sasniegt pēcuzraudzības posmā, ja tie nav nodrošināti projekta laikā? | Iznākuma un rezultāta rādītājus ir jāsasniedz projekta īstenošanas laikā atbilstoši tam, ko finansējuma saņēmējs ir solījis. Savukārt nacionālos rādītājus vērtēs Izglītības n zinātnes ministrija un tos ņems vērā EK eksperti, vērtējot projekta zinātnisko kvalitāti gan atlases laikā, gan vidusposma laikā, gan projekta noslēgumā. Attiecīgi, ja projekta īstenošanas laikā kāds nacionālais rādītājs netiks sasniegts, tad EK eksperts visticamāk samazinās savu vērtējumu par projekta realizāciju atbilstoši mērķim. MK noteikumu 77.punkts nosaka, ka finansējuma saņēmējs nodrošina šo noteikumu 7.4. apakšpunktā minēto nacionālo rādītāju uzkrāšanu divus gadus pēc projekta īstenošanas beigām un uzkrātos datus iesniedz 10 darba dienu laikā pēc atbildīgās iestādes (Izglītības un zinātnes ministrija) pieprasījuma. |
| Flag1 with solid fill4.2.5. | Vai prototipam noteikti jābūt fiziskā veidā vai tas var būt arī kā izstrādāta metodoloģija? | Prototips var būt arī kā izstrādāta metodoloģija. Jāievēro iestādes iekšējie noteikumi par prototipu uzskaites kārtību.Atbilstoši SAM MK noteikumu 71. punktam “Labuma guvējs kapitalizē pētniecības izmaksas un veido nemateriālos aktīvus visos gadījumos, kad to pieļauj 38. Starptautiskais grāmatvedības standarts "Nemateriālie aktīvi", kurš apstiprināts ar Eiropas Komisijas 2008. gada 3. novembra Regulu Nr. 1126/2008, ar ko pieņem vairākus starptautiskos grāmatvedības standartus saskaņā ar Eiropas Parlamenta un Padomes Regulu Nr. 1606/2002” |
| Flag1 with solid fill4.2.6. | Vai ir kāda konkrēta tehnoloģijas prototipa (t.sk., nemateriālā) definīcija, kas tiek izmantota vērtēšanā? | SAM MK noteikumu anotācijā minēts, ka Projekta rezultāts, kas ir jauna produkta vai jaunas tehnoloģijas, tai skaitā metodes, prototips iesniedzams tikai gadījumos, ja to nav paredzēts patentēt. Tālāk tad ir iestādes iekšējie noteikumi par to, ko iestāde uzskata un ņem uzskaitē kā prototipu. |
| Flag1 with solid fill4.2.7. | Jautājums par nacionālajiem rādītājiem. Ja rezultāts ir x analītiskie sertifikāti, vai zinātniskā atskaite, tad es varu norādīt, ka šī rezultāta ilgtspēja tiks nodrošināta caur indikatoru "Publikācija?" | Minētie rezultāti nav attiecināmi uz nacionālajiem rādītājiem un norādāmi pie tiem. Nacionālie rādītāji ir zinātniskie raksti, patenti, citi nemateriālie aktīvi, intelektuālā īpašuma licences vai nodošanas līgumi, jauna produkta vai jaunas tehnoloģijas prototips, jaunas nekomercializējamas ārstniecības un diagnostikas metodes. Ilgtspēju projekta iesniegumā pamato tikai šiem nacionālajiem rādītājiem. |
| Flag1 with solid fill4.2.8. | MK noteikumu anotācijas (Anotācija (ex-ante)) ir minēts, ka “Projekta rezultāts, kas ir jauna produkta vai jaunas tehnoloģijas, tai skaitā metodes, prototips iesniedzams tikai gadījumos, ja to nav paredzēts patentēt.” Vai tas nozīmē, ka rādītājos nav jānorāda, ka ir paredzēts prototips, ja ir paredzēts to arī patentēt? Vai tikai to, ka informāciju par prototipu informāciju nav nepieciešams uzkrāt vadības sistēmā, ja to ir paredzēts patentēt – lai nodrošinātu konfidencialitāti. | Ja prototipu plānots patentēt un nav iespējams izpaust informāciju (tas ir – iesniegt Projektu portālā), tad rādītājos nav jānorāda, ka ir paredzēts prototips, jo nebūs iespēja pārliecināties par rādītāja izpildi. Šo rezultātu var paredzēt kā “tehnoloģiju tiesības – patenti”.   |
| 4.3. Maksājumi |
| 4.3.1. | Ar saimniecisko darbību saistītam projektam saimnieciskās darbības veicējam: cik bieži saņemami maksājumi? vai ir priekšapmaksa? | Kad līgums būs noslēgts, Finansējuma saņēmējam 10 darba dienu laikā būs jāiesniedz plānoto maksājumu pieprasījumu iesniegšanas grafiks, kurā būs norādīts kuros datumos, kādā apmērā finansējuma saņēmējs plāno aģentūrā iesniegt avansa/starpposma maksājuma pieprasījumus. Finansējuma saņēmējs plāno un iesniedz Maksājuma pieprasījumu ne retāk kā reizi par katriem trīs Projekta īstenošanas mēnešiem 20 (divdesmit) darbdienu laikā pēc attiecīgā pārskata perioda beigām. Atbilstoši MK noteikumu Nr.407 61.punktā noteiktajam, Finansējuma saņēmējs projekta īstenošanas laikā var saņemt avansa maksājumu, kuru var izmaksāt pa daļām. Avansa maksājums nepārsniedz 30 procentus no projektam piešķirtā publiskā finansējuma kopsummas. Pēc tam kad noslēgts līgums par projekta īstenošanu, sadarbības iestāde, pamatojoties uz finansējuma saņēmēja vadības sistēmā iesniegtu avansa pieprasījumu, nodrošina finansējuma saņēmējam avansa maksājumu atbilstoši normatīvajiem aktiem par valsts budžeta līdzekļu plānošanu Eiropas Savienības fondu īstenošanai un maksājumu veikšanu 2021.–2027. gada plānošanas periodā.Pēc katra iesniegtā starpposma maksājuma pieprasījuma, aģentūra veiks maksājuma pieprasījuma izvērtējumu, pēc tam, kad maksājuma pieprasījums tiks apstiprināts tiks veikta apmaksa finansējuma saņēmējam par maksājuma pieprasījumā iekļautā publiskā finansējuma apmēra daļu. Jāņem vērā, ka kopējā avansa un starpposma maksājumu summa nepārsniedz 90% no projekta kopējā publiskā finansējuma, kas nozīmē, ka pie noslēguma maksājuma pieprasījuma iesniegšanas finansējuma saņēmējam jārēķinās, ka būs jāiegulda vismaz 10% no sava finansējuma līdz noslēguma maksājuma pieprasījuma apstiprināšanai un atmaksai. |
| Flag1 with solid fill4.3.2. | Vai un kā uzņēmuma ir jādokumentē netiešo izdevumu izlietojums (piemēram, maksājumus apliecinoši dokumenti, rēķini, rīkojumi, un tam līdzīgi)? | Netiešās izmaksas paredzētas, lai varētu segt administratīvās projekta vadības izmaksas, piemēram grāmatveža alga, projekta vadītāja alga, projektam nepieciešamās kancelejas preču izmaksas, sakaru pakalpojumu izmaksas, telpu komunālie maksājumi. utt. Nesaimnieciskajos projektos 25% no tiešo izmaksu summas tiek novirzīti netiešo izdevumu segšanai. Par netiešo izmaksu uzskaiti un izlietojumu nav jāatskaitās Aģentūrai, bet tās ir jāiegrāmato un jāuzskaita atbilstoši iestādē noteiktajiem grāmatvedības noteikumiem. Netiešās izmaksas tiks izmaksātas pie katra maksājuma pieprasījuma, pievienojot 25% tiešajām attiecināmajām izmaksām. |
| 4.4. Ārpakalpojumi un iepirkumi |
| 4.4.1. | *Jautājums uzdots 20.09.2024. seminārā*Vai ārvalstu institūcija var būt ārpakalpojuma veicējs? | Saskaņā ar SAM MK noteikumu 34.4. apakšpunktu ar saimniecisku darbību nesaistītiem projektiem ir attiecināmas “ārpakalpojumu izmaksas, ja ārpakalpojumu iepirkumu plāno un veic atbilstoši iepirkuma procedūru reglamentējošiem normatīvajiem aktiem, īstenojot atklātu, pārredzamu, nediskriminējošu un konkurenci nodrošinošu procedūru, izvērtējot iespējas iegādēm piemērot sociāli atbildīgu publisko iepirkumu un/vai inovatīvu publisko iepirkumu”. Nav noteikti ierobežojumi, ka nevarētu piesaistīt ārvalstu institūciju kā ārpakalpojuma sniedzēju. Tikai jāievēro, ka ir jāveic atklāta iepirkuma procedūra, nodrošinot, ka tajā var piedalīties gan Latvijas, gan ārzemju piegādātāji, t.i. nevar noteikt kritērijus, kas izslēdz iespēju piedalīties vietējam vai ārzemju pretendentam. *Atbilde sniegta 20.09.2024. seminārā* |
| 4.4.2. | Vai ar saimniecisku darbību nesaistīta projekta gadījumā var no ārzemēm iepirkt ārpakalpojumu? Nepieciešams, lai veiktu pētījuma daļu, ko iespējams veikt tikai ar speciālām iekārtām, kas nav pieejamas Latvijā. | Jā, nav noteikti ierobežojumi attiecībā uz ārpakalpojumu līgumu slēgšanu ar ārzemēs reģistrētām organizācijām, izņemot to, ka ārvalstu partneri nedrīkst būt aizliegto valstu sarakstā atbilstoši [Starptautisko un Latvijas Republikas nacionālo sankciju likumam](https://likumi.lv/ta/id/280278-starptautisko-un-latvijas-republikas-nacionalo-sankciju-likums) un [Padomes Regulas (ES) Nr. 833/2014 (2014. gada 31. jūlijs), par ierobežojošiem pasākumiem saistībā ar Krievijas darbībām, kas destabilizē situāciju Ukrainā](https://eur04.safelinks.protection.outlook.com/?url=https%3A%2F%2Feur-lex.europa.eu%2Flegal-content%2FLV%2FTXT%2F%3Furi%3DCELEX%253A02014R0833-20231001&data=05%7C02%7Clucija.ciekure%40cfla.gov.lv%7C08f708b8a85f4fd0cbe808dce2b6f6f6%7Cc2d02fb61e644741866ff8f5689ca39a%7C0%7C0%7C638634522653631972%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=XGEYiRZyre%2B6JegRm2UgWdYkMGjpvUgQIIIuTol%2BgOY%3D&reserved=0) (konsolidēts teksts) 5.k pantam, proti, nedrīkst piederēt Krievijas pilsonim (arī dubultpilsonības gadījumā) vai Krievijā reģistrētam komersantam. |
| 4.4.3. | Jautājums par projektiem nesaistītiem ar saimniecisko darbību: kāda iespēja uzņēmumiem ir pirkt iekārtas? Piemēram, ja partnera (uzņēmuma) dalība projektā būtu 120 000 EUR. Kāda ir maksimālā summa, kuru varētu dabūt kā finansējumu? | Ar saimniecisku darbību nesaistīta projekta gadījumā maksimālais attiecināmais publiskā finansējuma apmērs nepārsniedz 91,4% procentus no projektam plānotā kopējā attiecināmā finansējuma, tai skaitā 77,7% ERAF un 13,7% valsts budžeta finansējums. Turklāt viena projekta maksimālais publiskā finansējuma apmērs ir 600 000 *euro*. Atbilstoši SAM MK noteikumu 34.2.1.1. apakšpunktam, attiecināmajās izmaksās var iekļaut jaunu tehnoloģisko iekārtu iegādes vai izveidošanas izmaksas (tai skaitā uzstādīšanas, montāžas un citas kapitalizējamās izmaksas), **ja pamatlīdzekļu izmantošanas laiks** saskaņā ar grāmatvedības uzskaiti reglamentējošiem normatīvajiem aktiem **projekta ietvaros aptver visu šo pamatlīdzekļu lietderīgās** **lietošanas laiku.** Ja pamatlīdzekļa lietderīgās izmantošanas laiks ir ilgāks par projekta īstenošanas periodu, tad atbilstoši MK noteikumu Nr.407 34.2.1.2. punktam, projektā var iekļaut iekārtas amortizācijas izmaksas atbilstoši projekta īstenošanas termiņam, **bet ne vairāk kā 20 procentus gadā no pamatlīdzekļa iegādes vērtības**.  |
| 4.4.4. | Iepriekš bija tā (praktiskas ievirzes pētījumu kārtās), ka bija attiecināmas projekta vadības izmaksas - vai arī šajā kārtā tās būs attiecināmas un vai tās attiecināmas arī ārpakalpojuma veidā? | Projekta vadības izmaksas nesaimnieciskajos projektos tiek iekļautas netiešo izmaksu vienotās likmes sastāvā. Projekta vadības izmaksas saimnieciskajos projektos plāno 13.2. budžeta pozīcijā. Projekta vadību var veikt uz ārpakalpojuma līguma pamata, bet tad jāievēro noteiktie iepirkumus reglamentējošie normatīvi. |
| 4.4.5. | Vai ir noteikts, cik % no budžeta var būt ārpakalpojums? Piemēram, ja gribam veikt lauku izmēģinājumus ārpakalpojumā. Un kādi ir nosacījumi ar iepirkumiem, vai ir kāda ierobežojoša summa vai citi nosacījumi, no kuras obligāti jāveic iepirkums? | Nav noteikti ierobežojumi, cik procentuāli no kopējām izmaksām drīkst būt ar ārpakalpojumu saistītās izmaksas. Iepirkumus plāno un veic saskaņā ar iepirkumiem saistošajiem normatīvajiem aktiem, t.i. komersantiem - ar MK noteikumos [Nr. 104 noteikto procedūru](https://eur04.safelinks.protection.outlook.com/?url=https%3A%2F%2Flikumi.lv%2Fta%2Fid%2F289082-noteikumi-par-iepirkuma-proceduru-un-tas-piemerosanas-kartibu-pasutitaja-finansetiem-projektiem&data=05%7C02%7Clivija.rumbeniece%40cfla.gov.lv%7C3c6b817cc72d4c31309308dce1e0582b%7Cc2d02fb61e644741866ff8f5689ca39a%7C0%7C0%7C638633600884902769%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=q388OIYcOvQuAXN5ytOL4gs8%2FXoKvh8ljASqGjM%2B43s%3D&reserved=0), publiskām personām - Publisko iepirkumu likumu un sabiedrisko pakalpojumu sniedzējiem -  [Sabiedrisko pakalpojumu sniedzēju iepirkumu likumu](https://eur04.safelinks.protection.outlook.com/?url=https%3A%2F%2Flikumi.lv%2Fta%2Fid%2F288730-sabiedrisko-pakalpojumu-sniedzeju-iepirkumu-likums&data=05%7C02%7Clivija.rumbeniece%40cfla.gov.lv%7C3c6b817cc72d4c31309308dce1e0582b%7Cc2d02fb61e644741866ff8f5689ca39a%7C0%7C0%7C638633600884923771%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=0ATYrSr%2FDWEZRAKeOOOm4aXl9fCOiKHShvxytcjHWxk%3D&reserved=0). Normatīvie akti pieļauj neveikt tajos noteiktās iepirkumu procedūras līdz šādām summām bez PVN: komersantiem 70 000 EUR, publiskām personām 10 000 EUR, sabiedrisko pakalpojumu sniedzējiem 42 000 EUR. Taču lai izvairītos no pārkāpumiem un iepirkumu sadalījuma riska (arī komersantiem) iesakām iepazīties ar Iepirkumu uzraudzības biroja izstrādāto skaidrojošo materiālu - [https://www.iub.gov.lv/lv/skaidrojums-paredzamas-ligumcenas-noteiksanas-pamatprincipi](https://eur04.safelinks.protection.outlook.com/?url=https%3A%2F%2Fwww.iub.gov.lv%2Flv%2Fskaidrojums-paredzamas-ligumcenas-noteiksanas-pamatprincipi&data=05%7C02%7Clivija.rumbeniece%40cfla.gov.lv%7C3c6b817cc72d4c31309308dce1e0582b%7Cc2d02fb61e644741866ff8f5689ca39a%7C0%7C0%7C638633600884942454%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C0%7C%7C%7C&sdata=slcWqgDFU5fb51tuhvHpfuMY1nE50kG93XiQ%2F2rUDZc%3D&reserved=0). |
| 4.4.6. | *Jautājums uzdots telefoniski*Vai vadošais partneris (komersants) var nosegt visu privātā līdzfinansējuma daļu, ja plānots saimniecisks projekts, kura iesniedzējs ir mazais uzņēmums un sadarbības partneris - zinātniskā institūcija? | Jā, vadošais partneris var segt privātā finansējuma daļu arī par sadarbības partneri, ja tiek ievērots SAM MK noteikumu 39.2. apakšpunkts, ka finansējums tiek segts no projekta iesniedzēja vai sadarbības partnera rīcībā esošiem līdzekļiem, kredītresursiem vai citiem finanšu resursiem, par kuriem nav saņemts nekāds publisks atbalsts, tai skaitā finansējums, par kuru nav saņemts nekāds valsts vai pašvaldības galvojums, vai valsts vai pašvaldības kredīts uz atvieglotiem nosacījumiem. |
| 4.4.7. | Ja tiek plānota iekārtu iegāde, kuru cena pārsniedz 70 tūks. euro, tad ir jāveic iepirkuma procedūra caur IUB PVS? | Ja pasūtītājs nav PIL, bet Ministru kabineta noteikumu Nr.104 subjekts (piemēram komersants), tad jebkuru preču vai pakalpojumu iegādei no 70 000 EUR bez PVN ir jāpiemēro noteikumos noteiktā procedūra, t.sk. iepirkums izsludināms IUB PVS. |
| 4.4.8. | Vai ir iespējams veikt iepirkumu (vai cenu aptauju) pirms projekta uzsākšanas? Šādai rīcībai mērķis būtu nodrošināt, ka iekārta tiks piegādāta maksimāli tuvu projekta sākuma datumam? | Cenu aptaujas veikšanu nosaka arī iepirkumus regulējošie normatīvie akti. Tirgus izpēte veicama, lai noteiktu paredzamo līgumcenu un attiecīgi piemērotu atbilstošu procedūru. Savukārt, ja iegādes kopsumma nesasniedz līgumcenas slieksni, no kura piemērojama procedūra (PIL līdz 10 000 EUR, MKN104 līdz 70 000 EUR), tad veicama cenu aptauja, lai izvēlētos atbilstošu piegādātāju/pakalpojuma sniedzēju. Tāpat arī cenu aptauja nepieciešama jau uz projekta iesniegšanas brīdi, lai pamatotu attiecināmās izmaksas.Atbilstoši noteikumiem darbības un izmaksas ir attiecināmas ar to brīdi, kad projekta iesniegums ir iesniegts. Lai nodrošinātu aktīvu naudas plūsmu un ātrāku projektu rezultātu sasniegšanu, aicinām projekta darbības uzsākt pēc iespējas ātrāk pēc projekta iesnieguma iesniegšanas, tomēr vienlaikus izvērtējot riskus, ja projekta iesniegums netiks apstiprināts atbalsta saņemšanai. |
| 4.4.9. | Ja tiek lemts par labu iekārtu nomai, vai pietiek ar cenu aptauju? T.i. vai ir nomas līgumcenas ierobežojumi, kam tomēr vajadzētu veikt iepirkumu (vai arī no 70 tūkst. *euro* ir jāveic iepirkums)? | Ja pasūtītājs nav PIL, bet Ministru kabineta noteikumu Nr.104 subjekts (piemēram komersants), tad jebkuru preču vai pakalpojumu (t.sk. nomas) iegādei no 70 000 EUR bez PVN ir jāpiemēro noteikumos noteiktā procedūra. Ja iekārtas nomas izmaksas uz visu plānoto nomāšanas periodu nesasniedz 70 000 EUR, tad nomas pakalpojumus iespējams iegādāties cenu aptaujas rezultātā. |
| 4.4.10. | Vai ir iespējams nomāt iekārtu no sadarbības partnera?  | Atbilstoši SAM MK noteikumu 30.2. punktam, sadarbības partneris projekta īstenošanā var iesaistīties ar tā valdījumā vai īpašumā esošu mantu, intelektuālo īpašumu, finansējumu vai cilvēkresursiem. Veicot šādus ieguldījumus, finansējuma saņēmējam ar sadarbības partneri nedrīkst rasties tādas tiesiskās attiecības, kas atbilst publiska iepirkuma līguma pazīmēm atbilstoši normatīvajiem aktiem par publisko iepirkumu vai iepirkumu sabiedrisko pakalpojumu sniedzēju vajadzībām. Ja iekārta nepieciešama projekta darbību īstenošanai, tad sadarbības partneris iekārtas amortizācijas izmaksas var iekļaut savās projekta izmaksās. |
| 4.4.11. | Vai pētījuma daļu var īstenot apakšlīguma ietvaros? | Pētījuma daļu var īstenot gan kā līgumpētījumu, gan piesaistot ārpakalpojumu sniedzēju atbilstoši Iepirkumu procedūru regulējošiem normatīvajiem dokumentiem.  |
| Flag1 with solid fill4.4.12. | Kas tiks atzīts par "inovatīvs iepirkums" (MK noteikumi). | Inovāciju iepirkums ir jebkurš iepirkums, kas atbilst vienam vai abiem aspektiem: o inovāciju procesa — pētniecības un attīstības (P&A) pakalpojumu — un tā (daļēju) rezultātu pirkšana. Šajā gadījumā pasūtītāja vajadzību risināšanai tiek attīstīts tirgū vēl neeksistējošs vai būtiski uzlabots produkts, pakalpojums vai process; o citu personu radīto inovāciju rezultātu pirkšana, kur pasūtītājs rīkojas kā pirmlietotājs un pērk produktu, pakalpojumu vai procesu, kas tirgū ir jauns un kas ir izteikti novatorisks. Inovāciju iepirkums ir būtisks instruments publisko pakalpojumu efektivitātes un lietderības uzlabošanai, vienlaikus risinot arī pastāvošos sabiedriskos izaicinājumus un vajadzības tādās jomās kā mobilitāte, digitalizācija, veselības aprūpe, publisko pakalpojumu pieejamība u.c. Pastāv divas inovāciju iepirkuma pieejas, kas atbilst atšķirīgām vajadzībām un situācijām: * + Pirmskomercializācijas posma iepirkums – attiecas uz inovatīvu risinājumu iepirkumu, kuri vēl neeksistē tirgū un aptver tikai zinātniski pētniecisko pakalpojumu piegādi;
	+ Inovatīvu risinājumu iepirkums – saistīts ar jau gatavu inovatīvu produktu, procesu vai pakalpojumu iepirkumu, kuri vēl nav plaši komercializēti, vai arī tirgū neeksistējošu produktu izstrādi.

Informāciju par inovatīvu iepirkumu var atrast IUB mājaslapā: https://www.iub.gov.lv/lv/inovativais-iepirkums. |
| 4.5. Intensitātes, attiecināmās izmaksas un darbības, ieņēmumi |
| 4.5.1. | *Jautājums uzdots 20.09.2024. seminārā*IZM prezentācijas 17. slaidā bija norādīts, ka arī saimnieciskos projektos ir netiešās izmaksas, taču MKN to neatrodu. Iepriekšējā plānošanas periodā nebija. Kā īsti ir, un vai saimnieciskā netiešās arī ir 25 % no tiešajām? | Komisijas regulas 651/2014 25. panta 3. punkta  “e” apakšpunktā ir noteikts, ka ir attiecināmas “papildu netiešās izmaksas un citi darbības izdevumi, tostarp materiālu, piederumu un līdzīgu produktu izmaksas, kas radušās tieši projekta rezultātā”. Šajā atlasē ar saimniecisku darbību saistītā projektā Komisijas regulas apakšpunktā minētās izmaksas plāno kā tiešās izmaksas, norādot tās “Projekta budžeta kopsavilkuma” 13.2. izmaksu pozīcijā.*Atbilde sniegta 20.09.2024. seminārā* |
| 4.5.2. | *Jautājums uzdots 20.09.2024. seminārā*Vai tiešām projekta attiecināmajās izmaksās var tikt iekļauta jaunu iekārtu iegāde pilnā apmērā? Iepriekšējos plānošanas periodos atļauta bija tikai noma vai nolietojums. | Saskaņā ar SAM MK noteikumu 34.2.1.1. apakšpunktu jaunu tehnoloģisko iekārtu iegādes vai izveidošanas izmaksas (tai skaitā uzstādīšanas, montāžas un citas kapitalizējamās izmaksas) ir attiecināmas, ja pamatlīdzekļu izmantošanas laiks saskaņā ar grāmatvedības uzskaiti reglamentējošiem normatīvajiem aktiem projekta ietvaros aptver visu šo pamatlīdzekļu lietderīgās lietošanas laiku.Ja pamatlīdzekļa izmantošanas laiks pārsniedz projekta īstenošanas periodu, var iekļaut izmaksas atbilstoši SAM MK noteikumu 34.2.1.2. apakšpunktam – iekārtas amortizāciju atbilstoši projekta īstenošanas periodam.*Atbilde sniegta 20.09.2024. seminārā* |
| 4.5.3. | *Jautājums uzdots 20.09.2024. seminārā*Vai saimnieciskā projektā par 13.2. izmaksām būs detalizēti jāatskaitās, piemēram, jāiesniedz iepirkumu dokumenti? Vai tur var iekļaut projekta koordinatora atalgojuma izmaksas, konsultāciju pakalpojumu izmaksas?Vai ir ierobežojumi attiecībā uz šo summu, piemēram, 13.2. pozīcija nevar pārsniegt x % no projekta kopsummas? | Projekta iesnieguma “Projekta budžeta kopsavilkuma” 13.2. izmaksu apakšpozīcijā iekļautās izmaksas ir tiešās izmaksas un par tām jāsniedz izmaksu pamatojošie dokumenti, t.sk. iepirkuma noslēgtais līgums, un pēc Aģentūras pieprasījuma jāiesniedz citi ar iepirkumu saistītie dokumenti. Ar saimniecisko darbību saistītos projektos saskaņā ar [Komisijas regulas 651/2014](https://eur-lex.europa.eu/eli/reg/2014/651/oj/?locale=LV) 25. panta 3. punkta “a” un “e” apakšpunktiem projektā var iekļaut personāla izmaksas (pētnieki, tehniskie un citi palīgdarbinieki, ciktāl tie nodarbināti projektā) un papildu netiešās izmaksas un citi darbības izdevumi, tostarp materiālu, piederumu un līdzīgu produktu izmaksas, kas radušās tieši projekta rezultātā, līdz ar to arī projekta koordinatora atalgojuma izmaksas un konsultāciju pakalpojumu izmaksas būtu kā attiecināmās izmaksas, ja tās attiecina uz noteiktu pētniecības un attīstības kategoriju (kuras noteiktas Komisijas regulas 651/2014 25.panta 2.punktā). SAM MK noteikumi un Komisijas regula [651/2014](http://eur-lex.europa.eu/eli/reg/2014/651/oj/?locale=LV)  nenosaka ierobežojumus attiecībā uz projekta izmaksām, kas atbilst Komisijas regulas [651/2014](http://eur-lex.europa.eu/eli/reg/2014/651/oj/?locale=LV) 25. panta 3. punkta “a” un “e” apakšpunktiem, tomēr jāņem vērā, ka saimnieciskajos projektos kopējais ERAF finansējums nedrīkst pārsniegt 80 % no projekta kopējām attiecināmajām izmaksām.*Atbilde sniegta 20.09.2024. seminārā* |
| 4.5.4. | *Jautājums uzdots 20.09.2024. seminārā*Saimnieciskā projektā zinātnisko rakstu publicēšanas izmaksas iet budžeta 13.2. pozīcijā? Vai tās ir attiecināmas saimnieciskos projektos? | Jā, ar saimniecisko darbību saistītiem projektiem zinātnisko rakstu publicēšanas izmaksas ir attiecināmas un tās norāda “Projektu budžeta kopsavilkuma” 13.2. izmaksu pozīcijā.  |
| 4.5.5. | *Jautājums uzdots 20.09.2024. seminārā*Kāds ir finansējuma procents, ja ar saimniecisko darbību saistīto projektu iesniedz Zinātniskā institūcija? | Tas ir atkarīgs no projekta iesniedzēja tipa un plānotajām darbībām. Pieļaujamā publiskā finansējuma intensitāte pētniecībai ar saimniecisku darbību saistītam projektam ir šāda:1. tehniski ekonomiskās priekšizpētes veikšanai:
2. 70 % projekta iesniedzējam un labuma guvējam, kas atbilst sīkā (mikro) vai mazā komersanta definīcijai;
3. 60 % projekta iesniedzējam un labuma guvējam, kas atbilst vidējā komersanta definīcijai;
4. 50 % projekta iesniedzējam un labuma guvējam, kas atbilst lielā komersanta definīcijai;
5. rūpniecisko pētījumu veikšanai:
6. 70 % projekta iesniedzējam un labuma guvējam, kas atbilst sīkā (mikro) vai mazā komersanta definīcijai;
7. 60 % projekta iesniedzējam un labuma guvējam, kas atbilst vidējā komersanta definīcijai;
8. 50 % projekta iesniedzējam un labuma guvējam, kas atbilst lielā komersanta definīcijai;
9. eksperimentālās izstrādes veikšanai:
10. 45 % projekta iesniedzējam un labuma guvējam, kas atbilst sīkā (mikro) vai mazā komersanta definīcijai;
11. 35 % projekta iesniedzējam un labuma guvējam, kas atbilst vidējā komersanta definīcijai;
12. 25 % projekta iesniedzējam un labuma guvējam, kas atbilst lielā komersanta definīcijai.

Rūpniecisko pētījumu veikšanas un eksperimentālās izstrādes veikšanas publiskā finansējuma intensitāti var palielināt par 15 procentiem, nepārsniedzot 80 procentus no projekta kopējām attiecināmajām izmaksām, ja ir izpildīts vismaz viens no Komisijas regulas Nr. 651/2014 25. panta 6. punkta "b" apakšpunkta nosacījumiem:* projekts paredz efektīvu sadarbību starp:
* uzņēmumiem, no kuriem vismaz viens ir MVU, vai projektu īsteno vismaz divās dalībvalstīs vai dalībvalstī un EEZ līguma līgumslēdzējā pusē, un neviens atsevišķs uzņēmums nesedz vairāk kā 70 % no attiecināmajām izmaksām;
* uzņēmumu un vienu vai vairākām pētniecības organizācijām, kuras sedz vismaz 10 % no attiecināmajām izmaksām un ir tiesīgas publicēt savu pētījumu rezultātus;
* projekta rezultātus plaši izplata konferencēs, publikācijās, brīvi pieejamās krātuvēs vai ar bezmaksas vai atvērtā pirmkoda programmatūras palīdzību;
1. publiskā finansējuma atbalsta intensitāte tehnoloģiju tiesību aizsardzībai – 50 %, ja projekta iesniedzējs vai sadarbības partneris atbilst sīkā (mikro), mazā vai vidējā komersanta definīcijai.

Atzīmējam, ka vidējās svērtās publiskā finansējuma intensitātes aprēķins veicams atbilstoši [atlases nolikuma 7. pielikumā pievienotajai formai](https://www.cfla.gov.lv/lv/media/16617/download?attachment). |
| 4.5.6. | MK noteikumu 19. punktā minēts, ka viena projekta maksimālais publiskā finansējuma apmērs ir 600 000 euro, minimālais finansējuma apmērs ir 30 000 euro. Tas ir kopā ar privāto līdzfinansējumu vai bez? | Publiskais finansējums ir ERAF un valsts budžeta finansējums, kopā ar privāto finansējumu projekta kopējais finansējums var būt lielāks. |
| 4.5.7. | *Jautājums uzdots telefoniski*Ja plānots saimniecisks projekts, kura iesniedzējs ir mazais uzņēmums un sadarbības partneris - zinātniskā institūcija, kāda būs atbalsta intensitāte zinātniskajai institūcijai?  | Zinātniskā institūcija atbilstoši SAM MK noteikumu 38. punktam kvalificējama kā saimnieciskās darbības veicējs atbilstoši Komisijas regulas Nr. 651/2014 2. panta 24. punktā un 1. pielikumā noteiktajai definīcijai, un atbalsta intensitātes ir jānosaka saskaņā ar SAM MK noteikumu [42.](https://likumi.lv/ta/id/353061-eiropas-savienibas-kohezijas-politikas-programmas-2021-2027-gadam-1-1-1-specifiska-atbalsta-merka-petniecibas-un-inovaciju#p42), [47.](https://likumi.lv/ta/id/353061-eiropas-savienibas-kohezijas-politikas-programmas-2021-2027-gadam-1-1-1-specifiska-atbalsta-merka-petniecibas-un-inovaciju#p47), [48.](https://likumi.lv/ta/id/353061-eiropas-savienibas-kohezijas-politikas-programmas-2021-2027-gadam-1-1-1-specifiska-atbalsta-merka-petniecibas-un-inovaciju#p48), [52.](https://likumi.lv/ta/id/353061-eiropas-savienibas-kohezijas-politikas-programmas-2021-2027-gadam-1-1-1-specifiska-atbalsta-merka-petniecibas-un-inovaciju#p52)punktiem. Ja zinātniskā institūcija ir publiska atvasināta persona, tad tā atbilst lielā uzņēmuma kategorijai. |
| 4.5.8. | *Jautājums uzdots 20.09.2024. seminārā*Seminārā tika minēts, ka nesaimnieciska projekta gadījumā, ja ieņēmumi gūti pētījuma veikšanas laikā, tad tie ir jāatmaksā. Vai tad pareizi saprotu, ja ienākumi tiek gūti pēc projekta beigām, tad tie nav jāatmaksā? | Ar saimniecisku darbību nesaistīta projekta gadījumā radīto jauno produktu, tehnoloģijas prototipu vai cits eksperimentālo objektu nedrīkst izmantot ieņēmumu gūšanai, to pārdodot vai izmantojot ražošanā vai pakalpojumu sniegšanā saskaņā ar SAM MK noteikumu 43. punktu. Tas attiecas gan uz projekta īstenošanas laiku, gan pēc projekta beigām. Tomēr projekta īstenošanas laikā iegūtos rezultātus var attīstīt un pilnveidot, ilgtermiņā gūstot ieņēmumus no pilnveidotā produkta. Ja tiek gūti ieņēmumi no prototipu vai citu eksperimentālo objektu komerciālas izmantošanas.Ienākumus no prototipa un EI var tikt gūti pēc tam, kad pēcuzraudzības periodā šie rezultāti tiek attīstīti un pilnveidoti par citiem līdzekļiem vai citu programmu ietvaros.*Atbilde sniegta 20.09.2024. seminārā* |
| 4.5.9. | Tiek plānots ar saimniecisko darbību saistīts sadarbības projekts. Kā tiks vērtēta intensitātes samazināšana, ja viens partneris intensitāti samazina piemēram par 10%, bet otrs nesamazina vispār. Un ja, piemēram, izmaksu sadalījums būtu 50% vienam un 50% otram partnerim. Vai rēķinātu kumulatīvi? | Intensitātes samazināšana tiks vērtēta salīdzinot pirmās kārtas projektu atlases nolikuma 7.pielikumā “Vidējās svērtās publiskā finansējuma intensitātes aprēķins” norādīto vidēji svērto intensitāti pret projekta iesnieguma finansēšanas plānā norādīto publiskā finansējuma intensitāti, tādējādi gūstot pārliecību par kopējo reāli plānoto publiskā finansējuma intensitātes samazinājuma procentu. Līdz ar to ir iespējams samazināt intensitāti vienam partnerim vairāk, otram mazāk, galvenais, lai kopējais intensitātes samazinājums finansēšanas plānā atbilstu 4.4.1.2.kritērijā noteiktajam. |
| 4.5.10. | MK noteikumu 48. punktā minēts, ka publiskā finansējuma intensitāti var palielināt par 15 procentiem, nepārsniedzot 80 procentus no projekta kopējām attiecināmajām izmaksām, ja ir izpildīts vismaz viens no Komisijas regulas Nr. 651/2014 25. panta 6. punkta "b" apakšpunkta nosacījumiem. Vēlētos precizēt, ko ietver šī prasība par efektīvu sadarbību: starp uzņēmumu un vienu vai vairākām pētniecības un zināšanu izplatīšanas organizācijām, kuras sedz vismaz 10 % no attiecināmajām izmaksām un ir tiesīgas publicēt savu pētījumu rezultātus? 10% projekta iesniedzēja daļa no kopējām projekta izmaksām vai privātās investīcijas? | Komisijas regulas Nr. 651/2014 25. panta 6. punkta b i) otrais apakšpunkts nosaka, ka efektīva sadarbība ir tad, ja vismaz 10% no projekta attiecināmajām izmaksām sedz pētniecības organizācija un ir tiesīga publicēt savu pētījumu rezultātus. EK ir skaidrojusi, ka 10% ir jārēķina no projekta kopējām attiecināmajām izmaksām.Papildus norādām, ka SAM MK noteikumu 30.1.punkts nosaka, ka sadarbības partnera attiecināmo izmaksu daļai ir jābūt vismaz 20% no kopējām attecināmajām izmaksām. Ja projektā tiek iesaistītas vairākas pētniecības organizācijas, tad katrai no tām ir jāievēro nosacījums, ka tās attiecināmo izmaksu daļa ir 20% no projekta kopējām attiecināmajām izmaksām. |
| 4.5.11. | Vai nesaimnieciska projekta ietvaros var tikt apmaksāta dalība izstādēs?   | Dalības maksas izstādēs nav attiecināmās izmaksas projekta ietvaros, atbilstoši SAM MK noteikumu Nr.407 34.punktam. Projekta ietvaros, atbilstoši MK noteikumu Nr.407 34.6.punktā noteiktajam, attiecināmas ir pētniecībā iesaistītā zinātniskā darbinieka komandējumu un darba braucienu izmaksas, **kas saistītas ar projekta ietvaros īstenojamo pētniecību, tai skaitā ar sasniegto rezultātu publiskošanu**.Attiecīgi, ja zinātniskais personāls dodas uz konferenci, tajā noteikti ir jāuzstājas ar zinātnisko rezultātu prezentēšanu. Iespējams uz konferenci doties arī kādam pētījuma līdzautoriem. Tā pat iespējami pētniecības darba braucieni Latvijas teritorijā vai ārpus tās, **ja komandējuma laikā tiek īstenota pētniecība**. |
| Flag1 with solid fill4.5.12. | Atbilstoši seminārā izskanētajam un atbildēm uz saņemtajiem jautājumiem, ja uzņēmuma grāmatvedības politika to atļauj, ir iespējams amortizēt iekārtu līdz projekta beigām, tādejādi iekļaujot visas iekārtas iegādes izmaksas projekta attiecināmajās izmaksās. **Vai ir kādi ierobežojumi, ko komersants drīkst darīt ar šo iekārtu pēc projekta beigām**? Vai drīkst to pēc projekta nodot nomā jeb izīrēt vai pārdot? Varbūt ir kāds periods pēc projekta, kura laikā neko šādu nevar darīt? Un ja var uzreiz izīrēt vai pārdot, vai ir kādi papildus nosacījumi, kas būtu jāievēro? | Ar saimniecisko darbību nesaistītos projektos attiecībā uz pamatlīdzekļa iegādi jāievēro SAM MK not. 34.2.1.1., ja pamatlīdzekļa izmantošanas laiks saskaņā ar grāmatvedības uzskaiti reglamentējošiem normatīvajiem aktiem projekta ietvaros aptver visu šo pamatlīdzekļu lietderīgās lietošanas laiku. Kas nozīmē, ka atbilstoši pamatlīdzekļa uzskaites kartiņai, pamatlīdzeklis tiks amortizēts projekta ietvaros un uz projekta beigām tas būs noamortizēts un tam vairs nebūs atlikusī vērtība. Ja komersants plāno pēc projekta beigām šo pamatlīdzekli iznomāt vai pārdot, tad ir jautājums - vai pamatlīdzekļa amortizācijas periods ir izvēlēts korekts un ir atbilstošs vispārpieņemtiem grāmatvedības principiem.Ja projekta laikā iegādāts pamatlīdzeklis pilnībā tiek amortizēts projekta laikā, tas tiek norādīts pie maksājuma pieprasījuma, pievienojot pamatlīdzekļa uzskaites kartiņu. Pēcuzraudzības posmā var tikt pārbaudīts, vai projekts negūst ieņēmumus no projekta rezultātu izmantošanas, kā arī citus ieņēmumus, kas saistīti ar projektā radītu vērtību pārdošanu. Ja tiek konstatēts, ka projektā tiek gūti ieņēmumi, projekta iesniedzējam vai sadarbības partnerim ir pienākums atmaksāt sadarbības iestādei projekta ietvaros saņemto nelikumīgo komercdarbības atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem.Ar saimniecisko darbību saistītos projektos atbilstoši [Komisijas Regulas 651/2014](https://eur-lex.europa.eu/eli/reg/2014/651/oj/?locale=LV) 25.panta 1.punkta b apakšpunktam attiecināmas izmaksas ir izmaksas par instrumentiem un aprīkojumu, ciktāl un cik ilgi tos izmanto projektā. Ja šo instrumentu un aprīkojuma lietošanas laiks projektā neaptver visu amortizācijas periodu, par attiecināmajām izmaksām ir uzskatāmas tikai tās amortizācijas izmaksas, kas atbilst projekta ilgumam un ir aprēķinātas saskaņā ar vispārpieņemtiem grāmatvedības principiem. |
| Flag1 with solid fill4.5.13. | ERAF/ valsts finansējuma daļa - līdz 91.4 % vai tomēr vadošam partnerim (PO) fiksēti 91.4%; Ja var būt mazāks - kā tas tiks nodrošināts projektus ieviešot KP VIS - vai katram projektam tiks pielāgota konkrētā sistēmas sadaļa? | Ar saimniecisku darbību nesaistītam projektam gan projekta iesniedzējam, gan sadarbības partneriem publiskā atbalsta intensitāte ir ne vairāk kā 91,4 procenti. Ja sadarbības partneris vai projekta iesniedzējs vēlas segt lielāku privātā finansējuma daļu, to var darīt. Projektu portālā sadaļā “Finansēšanas plāns” norāda projektā kopā attiecināmo publiskā un privātā finansējuma apmēru, neizdalot atsevišķi projekta iesniedzēja un sadarbības partneru daļu. |
| Flag1 with solid fill4.5.14. | Vai **konsultācijas par tehnoloģisko tiesību aizstāvēšanu** un patentēšanu varētu būt attiecināmas? | Saskaņā ar SAM MK noteikumu 34.4. punktu ārpakalpojumu izmaksas tiek attiecinātas tikai gadījumos, ja tās ir pētniecības ārpakalpojuma izmaksas vai pētniecības nodrošināšanas izmaksas (inspicēšanas, testēšanas, sertifikācijas un citas izmaksas, lai nodrošinātu tādus pētījumu datus, kas salīdzināmi ar citās valstīs veiktajiem pētījumiem). Konsultācijas nav tieši saistītas ar pētniecību, līdz ar to nav attiecināmas kā tiešās izmaksas. Ja nepieciešams nodrošināt patenta pieteikumu izveidi, tādas izmaksas var attiecināt kā ārpakalpojuma izmaksas (tiešās izmaksas) slēdzot līgumu ar pakalpojuma sniedzēju par patenta pieteikuma izstrādi. |
| Flag1 with solid fill4.5.15. | Vai būtu attiecināms hakatons vai starptautisks zinātnisks seminārs, kurā būtu uzaicināta konkrēta mērķauditorija - ar pētāmo tēmu saistīti programmētāji u.c. eksperti, ar kuriem notiktu viedokļu apmaiņa - gan zināšanu izplatība no mūsu puses, gan informācijas/viedokļu iegūšana no mērķauditorijas. | Pašu rīkota hakatona vai semināra, kur netiek prezentēti pētījuma rezultāti, izmaksas nav attiecināmas kā tiešās izmaksas (tās varat segt no netiešajām izmaksām). Ir attiecināmas komandējuma izmaksas, kas iekļauj arī konferences dalības maksu, bet ne semināra/hakatona organizēšanas izmaksas. |
| Flag1 with solid fill4.5.16. | Ar saimniecisku darbību nesaistītā projektā no netiešām izmaksām ir jāsedz arī publikāciju izmaksas, bet tās, kas saistītas ar sabiedrības informēšanu? Tiešajās izmaksās mēs varam iekļaut zinātniskās publikācijas un konferences, sadalot atbilstoši lietišķajiem vai fundamentālajiem pētījumiem? | Zinātnisko publikāciju izmaksas var segt no tiešajām izmaksām. Šīs izmaksas norāda 13.3. budžeta pozīcijā atbilstoši konkrētajai pētījuma jomai. Savukārt izmaksas par konferencēm, kurās tiek prezentēti pētījuma rezultāti, norāda 3.2. budžeta pozīcijā atbilstoši konkrētajai pētījuma jomai. |
| Flag1 with solid fill4.5.17. | Projektā pēc plānotā prototipa un tehnoloģijas izstrādes vēlamies veikt arī potenciālo investoru un finanšu instrumentu apzināšanu, kā arī biznesa plāna izstrādi. Zem kuras no 4 definētajām pamata darbībām šīs apakšaktivitātes būtu iekļaujamas? | Saskaņā ar MK noteikumu 32., 34., 36. punktu nav attiecināmas šādas darbības un izmaksas. Šādas plānotās darbības var norādīt, pamatojot rādītāju un rezultātu ilgtspēju, kas potenciāli sniegtu augstāku vērtējumu kvalitātes kritērijā Nr. 4.2. |
| Flag1 with solid fill4.5.18. | Vai plānojot budžetu, pamatojumā drīkstam uzrādīt noteiktu sadārdzinājuma rezervi, atsaucoties uz inflāciju? | Ja tiek sniegts atbilstošs pamatojums izmaksu atšifrējumā, tad šādu sadārdzinājuma rezervi var paredzēt. Tomēr jāņem vērā, ka pamatojumu var balstīt tikai uz oficiāliem avotiem attiecībā par inflācijas prognozēm, piemēram, atsaucoties uz datiem, ko publicējusi Latvijas Banka. |
| Flag1 with solid fill4.5.19. | Vai ar saimniecisko darbību saistītā projektā partneris var segt otra partnera privātā līdzfinansējuma daļu?  | Saskaņā ar Komisijas Regulas (ES) Nr. 651/2014 2. panta 90. punktu viena vai vairākas puses var segt pilnībā visas projekta izmaksas un tādējādi atbrīvot pārējās puses no projekta finanšu riskiem. Informāciju par privātā līdzfinansējuma finanšu avotiem norāda projekta iesniegumā un sadarbības līgumā. |
| Flag1 with solid fill4.5.20. | Iekārtu noma ir pie 6. budžeta pozīcijām pie iekārtām vai norādāms kā ārpakalpojuma izmaksas?  | Iekārtu nomu norāda kā 6.2. budžeta pozīciju.  |
| Vērtēšana un lēmumu pieņemšana |
| 5.1. Atbilstības kritēriji |
| 5.1.1. | *Jautājums uzdots 20.09.2024. seminārā*Ja plānots ar saimniecisko darbību nesaistīts projekts partnerībā ar komersantu, vai komersantam netiks veikta GNU pazīmju vērtēšana?  | Informāciju par to, vai saimnieciskās darbības veicējs neatbilst grūtībās nonākuša uzņēmuma statusam pārbaudīs tikai ar saimniecisku darbību saistītiem projektiem. |
| 5.1.2. | *Jautājums uzdots 20.09.2024. seminārā*Vai, ja tiek īstenots ar saimniecisko darbību nesaistīts projekts, arī jāiesniedz sadarbības partnera deklarāciju par komercsabiedrības atbilstību mazajai (sīkajai) vai vidējai komercsabiedrībai?  | Deklarāciju par komercsabiedrības atbilstību mazajai (sīkajai) vai vidējai komercsabiedrībai iesniedz tikai ar saimniecisku darbību saistītiem projektiem. |
| 5.1.3. | Vai kopā ar projekta pieteikumu ar saimniecisko darbību nesaistīta projekta ietvaros patiešām nav jāiesniedz sadarbības partnera (saimnieciskās darbības veicēja) apliecinājumu par neatbilstību grūtībās nonākuša saimnieciskās darbības veicēja pazīmēm? Kā arī, vai patiešām nav jāiesniedz arī sadarbības partnera deklarāciju par komercsabiedrības atbilstību mazajai (sīkajai) vai vidējai komercsabiedrībai”. | Ar saimniecisku darbību nesaistīta projekta gadījumos nav nepieciešams pievienot apliecinājumu par neatbilstību grūtībās nonākuša saimnieciskās darbības veicēja pazīmēm, kā arī deklarāciju par komercsabiedrības atbilstību mazajai (sīkajai) vai vidējai komercsabiedrībai. |
| 5.1.4. | Kā tiks izvērtēta sadarbības partnera vai projekta iesniedzēja spēja priekšfinansēt projekta paredzētās aktivitātes ar saimniecisko darbību nesaistīta projekta ietvaros? Minēto iesniedzamo dokumentu sarakstā nav prasīts iesniegt kādus dokumentus, kas to apliecina, taču vēlos precizēt, kā tiks izvērtēta projekta īstenotāju finansēšanas kapacitāte. | Vērtējums tiks balstīts uz projekta iesnieguma apakšsadaļā "Projekta finansiālā kapacitāte" sniegto informāciju un papildus iesniegtiem dokumentiem, kas to apliecina. Projekta priekšfinansēšanai var paredzēt avansa maksājumu atbilstoši SAM MK noteikumu 61. punktā noteiktajam.Vienlaikus ar saimniecisko darbību nesaistītam projektam privātā līdzfinansējuma apmēru nodrošina no projekta iesniedzēja vai sadarbības partnera (ja tāds projektā ir paredzēts) rīcībā esošiem finanšu līdzekļiem, tos dokumentāri pamatojot, t.sk.:- rīcībā esošā privātā finansējuma no savas saimnieciskās darbības (finanšu kapacitāte tiek vērtēta, pamatojoties uz Lursoft publicētajiem gada pārskatiem; ja ir kādas izmaiņas vai informācija, kas publiski nav pieejama, pievieno pamatojošos dokumentus);- kredītresursu līdzekļiem – pievieno aizdevuma līgumu;- citiem finanšu resursiem – pievieno atbilstošos dokumentus.Par finansējumu, ko piešķir saskaņā ar normatīvajiem aktiem par kārtību, kādā paredzami valsts budžeta līdzekļi valsts zinātniskās institūcijas pamatdarbību īstenošanai, pamatojošo dokumentāciju nav jāpievieno. |
| 5.2. Kvalitātes kritērijs 4.2. |
| 5.2.1. | *Jautājums uzdots rakstiski:*Vai par atbalsta vēstuli no asociācijas ir plānoti papildus punkti? | Atbalsta vēstuli vērtēs Latvijas Zinātnes padomes atlasīts ārvalstu eksperts atbilstoši kvalitātes kritērijā 4.2. “Plānoto projekta rezultātu sociālekonomiskā ietekme” noteiktajam. Vēstule dos augstāku vērtējumu, nosakot, vai un kāds pieprasījums pēc plānotā rezultāta ir Latvijas, Eiropas vai pasaules tirgū un kā projekta rezultāti veicinās identificētās tautsaimniecības nozares konkurētspēju Latvijā, Eiropā vai pasaulē. Atbalsta vēstuli var iesniegt biedrības, asociācijas, arodbiedrības vai arodbiedrību apvienības, kas ir reģistrētas Latvijas Republikas Biedrību un nodibinājumu reģistrā. Jāņem vērā, ka nepieciešams pievienot pamatojošu informāciju, ka biedrība pārstāv saimnieciskās darbības veicējus no nozares, kurā var tikt pielietoti projekta ietvaros plānotā pētījuma rezultāti, tā apvieno nozares saimnieciskās darbības veicējus, kuru kopējais apgrozījums pēdējā noslēgtā pārskata gadā ir vismaz 150 000 000 euro gadā un tā ir reģistrēta Uzņēmumu reģistra Biedrību un nodibinājumu reģistrā vismaz piecus gadus. Ja projekta ietvaros plānotie rezultāti pielietojami veselības nozarē, atbalsta vēstules vietā var pievienot attiecīgās profesionālās organizācijas (izņemot attiecīgās nozares arodbiedrību) atzinumu par plānotā pētījuma nozīmību attiecīgā komersanta vai nozares attīstībai. |
| 5.2.2. | *Jautājums uzdots 20.09.2024. seminārā*Ja projektam tiek saņemts biedrības atzinums, tad ar kādiem dokumentiem biedrība pierāda, ka tās biedru apgrozījums ir vismaz 150 000 000 EUR gadā? | Ir nepieciešams biedrības biedru saraksts (var pievienot projekta iesniegumam vai norādīt uz publiski pieejamu informāciju), kurā var norādīt arī biedru apgrozījuma apmēru, vienlaikus šie dati ir pieejami LURSOFT uzņēmumu datu bāzē publicētajos gada pārskatos, pret kuriem tiks verificēs biedrības apvienoto nozares saimnieciskās darbības veicēju kopējais apgrozījums pēdējā noslēgtā pārskata gadā. Vienīgi vēršam uzmanību, ka LURSOFT uzņēmumu datu bāzē ir pieejami Latvijā reģistrēti komersanti, līdz ar to ārvalstīs reģistrētu komersantu gada pārskati ir pievienojami projekta iesniegumam vai projekta iesniegumā norādāms avots, kur tie ir pieejami publiski.*Atbilde sniegta 20.09.2024. seminārā* |
| 5.2.3. | Kāpēc [Projekta iesnieguma aizpildīšanas metodik](https://www.cfla.gov.lv/lv/media/16656/download?attachment)ā ir norādīts, ka jaunais zinātnieks skaitās zinātnieks, kas pēdējo 5 gadu laikā ieguvuši doktora grādu, ja Zinātniskās darbības likums nosaka 10 gadus?  | Kritēriju piemērošanas metodikā ir veikti precizējumi, norādot, ka jaunais zinātnieks ir persona, kurai pēdējo 10 gadu laikā ir piešķirts zinātnes doktora grāds atbilstoši Zinātniskās darbības likumam.  |
| 5.3. Kvalitātes kritērijs Nr. 4.4. |
| 5.3.1. | *Jautājums uzdots telefoniski*Mūsu zinātniskajā darbībā ir izteikta ir sadarbība ar ārvalstīm: vai tas skaitītos kā plus punkts, ja ir sadarbība ar diviem komersantiem, no kuriem viens ir ārvalstu kompānija? Un vai ir iespējama ārvalstu finansējuma daļa no šīs kompānijas? | Ja sadarbības partneris ir ārvalstīs reģistrēts sadarbības partneris, **apakškritērijā Nr. 4.4.1.,** kur tiek vērtēts publisko atbalstu papildinošo privāto investīciju apjoms, **ārvalstu sadarbības partnera finansējums netiek iekļauts**, jo nav iespējams nodrošināt izmaksu izsekojamību. Informāciju par ārvalsts sadarbības partnera izmaksām nav nepieciešams iekļaut “Projekta budžeta kopsavilkumā” un “Finansēšanas plānā”. Kvalitātes kritērija **4.4.2. apakškritērijā**, kur tiek vērtēta sadarbība, **ārvalstu sadarbības partneri tiek vērtēti tāpat kā Latvijā reģistrētie sadarbības partneri**. Jautājumā minētajā gadījumā par diviem Latvijā reģistrētiem komersantiem vai vienu Latvijā un vienu ārvalstīs reģistrētu komersantu tiks piešķirts vienāds punktu skaits. Projekts var tikt īstenots kā sadarbības projekts, ja sadarbības partneris ir reģistrēts attiecīgajā reģistrā Latvijā vai ārvalstīs, un tas var būt zinātniskā institūcija vai saimnieciskās darbības veicējs. 4.4.2. kritērijā sadarbība pētniecības projekta īstenošanā attiecas uz aktīvu dalību kopīgos pētniecības projektos, tas ir - tieša līdzdalība kopīgos pētniecības un attīstības projektos, kur dalībnieki ne tikai sniedz teorētisku vai finansiālu atbalstu, bet arī faktiski piedalās projektu izpildē, veicot konkrētus uzdevumus, sadarbojoties ar citiem projekta partneriem, izslēdzot līgumiskos pasākumus bez aktīvas sadarbības atbalstītajā projektā. Ar saimniecisku darbību nesaistītiem projektiem, kas nav sadarbības projekti, punkti netiek piešķirti. |
| 5.3.2. | *Jautājums uzdots rakstiski:*Ja projekta īstenošanai tiks piesaistīts ārvalstu partneris (komersants), kurš veiks darbības par savu finansējumu, vai viņa iesaistīšana tiks novērtēta 4.4.2. kritērija “Pētniecības organizācijas, kas piedalās kopīgos pētniecības projektos (Pētniecības organizāciju skaits) un uzņēmumi, kas sadarbojas ar pētniecības organizācijām (saimnieciskās darbības veicēju skaits)” ietvaros ar papildus punktiem? | Jā, ārvalstu sadarbības partneris tiks vērtēts līdzvērtīgi Latvijā reģistrētam sadarbības partnerim apakškritērijā 4.4.2., bet ārvalstu partnera finansējums 4.4.1. kritērijā netiks ieskaitīts.  |
| 5.3.3. | *Jautājums uzdots 20.09.2024. seminārā*Lai nesaimnieciskā projektā saņemtu maksimālo punktu skaitu gan 4.4.1. gan 4.4.2. kritērijā, kādam ir jābūt finansējuma sadalījumam starp partneriem? VP (PO) 40%, SP1 (privāts) 40%, SP2 (SIA) 20%, vai arī maksimālie punkti tiks piešķirti arī gadījumā, ja sadalījums būs VP (PO) 60%, SP1 (privāts) 20%, SP2 (privāts) 20%, tādējādi kritērijā 4.4.1. noteikto saimnieciskās darbības projekta veicēja finansējumu 40% apmērā veidos divu partneru finansējumu kopsumma? | Ja pieņem, ka privātais līdzfinansējums ir minimāli noteiktais 8,6%, tad punktu skaits tiek rēķināts šādi: * ja vadošajam partnerim – pētniecības organizācijai - attiecināmās izmaksas ir 40%, bet sadarbības partnerim 1 - 40%, sadarbības partnerim 2 -20%, tad punktu skaits 4.4.1. apakškritērijā tiks aprēķināts šādi: 60%\*8,6-1 = 4,16 punkti.
* ja vadošajam partnerim – pētniecības organizācijai - attiecināmās izmaksas ir 60%, bet sadarbības partnerim 1 - 20%, sadarbības partnerim 2 -20%, tad punktu skaits 4.4.1. apakškritērijā tiks aprēķināts šādi: 40%\*8,6-1 = 2,44 punkti.

Savukārt 4.4.2. apakškritērijā punktu skaits tiek aprēķināts, ņemot vērā sadarbības partneru skaitu – abos gadījumos ir 2 sadarbības partneri. Šajā gadījumā neatkarīgi no tā, vai sadarbības partneris ir pētniecības organizācija un saimnieciskās darbības veicējs vai divi saimnieciskās darbības veicēji, punktu skaits 4.4.2. apakškritērijā būs 3 punkti.Ņemot vērā, ka ir pieņemts lēmums, ka maksimālais punktu skaits 4.4. kritērijā ir 5 punkti, tad kopējais punktu skaits tiek aprēķināts šādi:* pirmajā gadījumā ir 4,16 +3 punkti=7,13 punkti, tomēr ņemot vērā, ka punktu skaits nedrīkst pārsniegt 5 punktus, tad šajā gadījumā tiek iegūti 5 punkti;
* otrajā gadījumā kopējais punktu skaits būtu 2,44+3 punkti = 5,44 punkti, tātad arī šajā gadījumā punktu skaits 4.4. kritērijā būs 5 punkti.
 |
| 5.3.4. | *Jautājums uzdots 20.09.2024. seminārā*Cik punkti tiks piešķirti, ja tiks iesaistīta 1 pētniecības organizācija + 1 komersants? 1 par pētniecības organizāciju +2 par saimnieciskās darbības veicēju? | Ja pētniecības organizācija sadarbības projektā kā sadarbības partnerus piesaistīs vismaz vienu pētniecības organizāciju un vienu saimnieciskās darbības veicēju, tad tiks piešķirts 1 punkts par pētniecības organizācijas un 2 punkti par saimnieciskās darbības veicēja piesaisti, kopā 3 punkti. Ja piesaistīs vismaz vienu pētniecības organizāciju un vismaz 2 saimnieciskās darbības veicējus, tad iegūto punktu skaits būtu 1 punkts par pētniecības organizācijas piesaisti un 3 punkti par vismaz 2 saimnieciskās darbības veicēju piesaisti, kopā 4 punkti. Jāņem vērā, ka punktus nepiešķir par sadarbību ar saistīto uzņēmumu vai iestādes struktūrvienību. Tāpat jāņem vērā, ka maksimālais punktu skaits nepārsniedz 5 punktus, ja pat apakšpunktu kopsumma ir lielāka.  |
| 5.3.5. | *Jautājums uzdots 20.09.2024. seminārā*Vai tiešam punkti summējas? Tātad ja iesniedzējs ir pētniecības organizācija var saņemt 3 punktus gan ja ir 2 komerciālas organizācijas, gan kad ir 1 pētnieciska un 1 komerciāla organizācija? | Jā, par 2 saimniecisko darbības veicēju piesaisti ir 3 punkti. Par vienas pētnieciskas organizācijas piesaisti ir 1 punkts un par 1 saimnieciskās darbības veicēja piesaisti ir 2 punkti, tātad kopā 3 punkti.Jāņem vērā, ka punktus nepiešķir par sadarbību ar saistīto uzņēmumu vai iestādes struktūrvienību. Tāpat jāņem vērā, ka maksimālais punktu skaits nepārsniedz 5 punktus, ja pat apakšpunktu kopsumma ir lielāka. |
| 5.3.6. | *Jautājums uzdots 20.09.2024. seminārā*Ja 4.4.1. un 4.4.2 kritērijā ir maksimāli 5 punkti ar svaru 1. 4.4.1 kritērijā maksimālais punktu skaits ir 2.4 un 4.4.2 - 4 punkti (gadījumā, ja pētniecības organizācija iesaista 2 komersantus un 1 pētniecības organizāciju. Kā tad kopā 4.4. kritērijā var būt 5punkti? | *Skaidrojums par 4.4. kritērija interpretāciju pievienots CFLA mājaslapā pievienotajā dokumentā.*Maksimālais punktu skaits nepārsniedz 5 punktus, ja pat apakšpunktu kopsumma ir lielāka. Ņemot vērā diskusijas ar zinātniskajām institūcijām 1.1.1.3. pasākuma semināra laikā, tika secināts, ka nav lietderīgi noteikt maksimālo punktu skaitu, kas var rasties, sasummējot maksimāli iespējamos punktus visos apakškritērijos. |
| 5.3.7. | *Jautājums uzdots 20.09.2024. seminārā*Kā veidojas 11 punkti 4.4. kritērijā? | *Skaidrojums par 4.4. kritērija interpretāciju pievienots CFLA mājaslapā pievienotajā dokumentā.*Bija plānots grozīt kritērijus, paaugstinot iespējamo maksimālo punktu skaitu līdz 11 punktiem, taču, ņemot vērā to, ka diskusijās ar zinātniskajām institūcijām 1.1.1.3. pasākuma semināra laikā tika secināts, ka nav lietderīgi noteikt maksimālo punktu skaitu, kas var rasties, sasummējot maksimāli iespējamos punktus visos apakškritērijos, šis grozījuma pieteikums tika atcelts. Šobrīd maksimālais punktu skaits nepārsniedz 5 punktus, ja pat apakšpunktu kopsumma ir lielāka. |
| 5.3.8. | *Jautājums uzdots 20.09.2024. seminārā*Tad vadošajam partnerim PO jābūt 10% un sadarbības komersantam 90%? partnera daļa nevar būt mazāka par 20%  | *Skaidrojums par 4.4. kritērija interpretāciju pievienots CFLA mājaslapā pievienotajā dokumentā.*Bija plānots grozīt kritērijus, paaugstinot iespējamo maksimālo punktu skaitu līdz 11 punktiem, taču, ņemot vērā to, ka diskusijās ar zinātniskajām institūcijām 1.1.1.3. pasākuma semināra laikā tika secināts, ka nav lietderīgi noteikt maksimālo punktu skaitu, kas var rasties, sasummējot maksimāli iespējamos punktus visos apakškritērijos, šis grozījuma pieteikums tika atcelts. Šobrīd maksimālais punktu skaits nepārsniedz 5 punktus, ja pat apakšpunktu kopsumma ir lielāka. |
| 5.3.9. | *Jautājums uzdots rakstiski:*Vai papildus punkti tiks piešķirti par PO X iesaistīšanu kā partneri, ja šobrīd norit konsolidācijas process, bet līdz 31.12.2025. būsim atsevišķas juridiskas personas. Tomēr pabeidzot projektu, būsim jau viena institūcija. | Atbilstoši kvalitātes kritērijā Nr. 4.4.2. noteiktajam, papildus punkti tiek piešķirti par sadarbības projektiem. Ņemot vērā, ka tas ir kvalitātes kritērijs, pēc kura tiek veikta projektu rindošana, nepieciešams nodrošināt, ka sadarbības partneru skaits saglabājas nemainīgs visu projekta īstenošanas laiku, līdz ar to šajā gadījumā papildus punkti netiktu piešķirti. |
| 5.3.10. | *Jautājums uzdots 20.09.2024. seminārā*Tad vadošam partnerim – iesniedzējiem var būt 20% un sadarbības 80%? | *Skaidrojums par 4.4. kritērija interpretāciju pievienots CFLA mājaslapā pievienotajā dokumentā.*Bija plānots grozīt kritērijus, paaugstinot iespējamo maksimālo punktu skaitu līdz 11 punktiem, taču, ņemot vērā to, ka diskusijās ar zinātniskajām institūcijām 1.1.1.3. pasākuma semināra laikā tika secināts, ka nav lietderīgi noteikt maksimālo punktu skaitu, kas var rasties, sasummējot maksimāli iespējamos punktus visos apakškritērijos, šis grozījuma pieteikums tika atcelts. Šobrīd maksimālais punktu skaits nepārsniedz 5 punktus, ja pat apakšpunktu kopsumma ir lielāka. |
| 5.3.11. | Vai nesaimnieciskiem projektiem punkti aprēķinās tikai no privātā līdzfinansējuma daļas, bet ne no industrijas partneru skaita? Piemēram, divi industrijas partneri ar līdzfinansējumu 40% pēc formulas ir vienlīdz svarīgi kā viens partneris ar 40% līdzfinansējumu? Industrijas partneru skaitam ir nozīmes tikai pie saimnieciskiem projektiem? | Saskaņā ar Kritēriju piemērošanas metodiku 4.4. kvalitātes kritērija vērtēšanā ar saimniecisku darbību nesaistītu projektu gadījumos papildus punktus piešķir gan par piesaistītajām privātajām investīcijām (4.4.1. apakškritērijs), gan par citu pētniecības organizāciju un / vai saimnieciskās darbības veicēju piesaisti (4.4.2. apakškritērijs).  |
| 5.3.12. | Vai pareizi saprotu, ka pēc prezentācijā dotās formulassaimnieciskās darbības veicēja kopējais attiecināmais finansējums (izteikts %) \* saimnieciskās darbības veicēja nacionālais privātais finansējums (daļskaitlis) – 1Ja uzņēmuma daļa ir 20% un viņa līdzfinansējums ir nevis 8.6% bet 20% (no savas daļas) punktu skaits ir: 20\*0,2-1 = 3 | *Skaidrojums par 4.4. kritērija interpretāciju pievienots CFLA mājaslapā pievienotajā dokumentā.*~~Ja uzņēmuma privātā līdzfinansējuma daļa ir 20% no kopējās projekta summas, tad aprēķins ir veikts pareizi. 20\*0,2-1 = 3~~Flag1 with solid fillJa sadarbības partnera izmaksu daļa ir 20% no projekta kopējām attiecināmajām izmaksām un viņš nodrošina privāto līdzfinansējumu 20% apmērā no savas daļas, savukārt PO ir 80% izmaksu daļa un nodrošina 8,6% apmērā no savas izmaksu daļas, tad 4.4.1. kritērija punktu skaita aprēķins tiek veikts šādi: =20%\*(80%\*8,6+20%\*20)-1=1,2 punkti |
| 5.3.13. | Ar saimniecisko darbību nesaistītām projektam: publisko atbalstu papildinošās privātās investīcijas. Šajā punktā, ja uzņēmums vai zinātniskā organizācija dod vairāk par 8,6% līdzfinansējumu, vai par to ir plus punkti? | *Skaidrojums par 4.4. kritērija interpretāciju pievienots CFLA mājaslapā pievienotajā dokumentā.*Jā, punktu skaits palielinās, palielinoties privāto investīciju apjomam.  |
| 5.3.14. | Jautājums par kritēriju "Ieguldījums nozares politikas mērķu sasniegšanā": esam ar saimniecisku darbību saistīts projekts. Tiek doti papildu punkti, ja projektā iesaista citu saimnieciskās darbības veicēju: vai pareizi, ka sadarbības partneris, lai kvalificētos, te jābūt kaut kādai budžeta daļai, mēs vismaz esam sapratuši, ka tiem jābūt 20% no kopējām att. izmaksām, - vai tāda iesaiste ir obligāta? | Ja plānots īstenot sadarbības projektu, tad saskaņā ar SAM MK noteikumu 30. punktu sadarbības projektā katram sadarbības partnerim katra sadarbības partnera projekta attiecināmo izmaksu daļa veido vismaz 20 procentus no projekta kopējām attiecināmajām izmaksām, t.i. vismaz 20 procenti no kopējām attiecināmajām izmaksām tiek attiecināti uz sadarbības partnera atbalstāmajām darbībām. Šāda iesaiste nav obligāta, ja plāno veikt iepirkumu un piesaistīt zinātnisko institūciju kā ārpakalpojumu (piemēram, pasūta līgumpētījumu), bet tad jāņem vērā, ka šis nebūs sadarbības projekts un papildus punkti netiks piešķirti.  |
| 5.3.15. | Papildu punktu dod, ja iesaista PO (ja 1 PO, tad 2 p un ja 2 PO, tad ..) - lai dabūtu punktus, vai pietiek ar to, ka ir plānots vai tiek slēgts ārpakalpojuma līgums vai arī obligāta partnerība būtu nepieciešama? | Lai tiktu piešķirti punkti, ir nepieciešama īstenot sadarbības projektu, iekļaujot aktīvu partneru sadarbību, t.i. tieša līdzdalība kopīgos pētniecības un attīstības projektos, kur dalībnieki ne tikai sniedz teorētisku vai finansiālu atbalstu, bet arī faktiski piedalās projektu izpildē, veicot konkrētus uzdevumus, sadarbojoties ar citiem projekta partneriem. Projekta iesniegumā nepieciešams skaidri aprakstīt, kurās projekta aktivitātēs un kā iesaistīsies sadarbības partneris, kādi būs galvenie uzdevumi. Jāņem vērā, ka punktus nepiešķir par sadarbību ar saistīto uzņēmumu vai iestādes struktūrvienību, kā arī ka sadarbība pētniecības un attīstības pasākumos var būt jauna vai pastāvoša.  |
| 5.3.16. | Ja partneri kā daļu no privātā līdzfinansējuma plāno kā ieguldījumu natūrā, arī šī daļa Nr.4.4.1.1. kritērijā tiks ieskaitīta pie partnera privātā finansējuma? | *Skaidrojums par 4.4. kritērija interpretāciju pievienots CFLA mājaslapā pievienotajā dokumentā.*4.4.1.1. kritērijā tie vērtēta sadarbības partnera izmaksu attiecināmā daļa no projekta kopējām izmaksām, tsk. ERAF, valsts budžeta līdzfinansējums un privātais ieguldījums (privātais finansējums + ieguldījums natūrā). |
| 5.3.17. | *Jautājums uzdots telefoniski*Ja nesaimnieciskā projektā PO piesaista vienu sadarbības partneri, vai ir iespējams sasniegt maksimālo punktu skaitu, ja sadarbības partnera izmaksu daļa ir lielāka par 40%? | Jā, var iegūt maksimālo punktu skaitu, plānojot sadarbības projektu, kur piesaista vienu sadarbības partneri, kas ir saimnieciskās darbības veicējs. *Skaidrojums par 4.4. kritērija interpretāciju pievienots CFLA mājaslapā pievienotajā dokumentā.* |
| Flag1 with solid fill5.3.18. | Vai punktus par finansējumu no saimnieciskās darbības partnera var saņemt arī gadījumā, ja zinātniskā institūcija palielina līdzfinansējuma daļu no finansējuma, kas iegūts saimnieciskās darbības rezultātā? | 4.4.1. apakškritērijā papildu punktu skaitu aprēķina pēc formulas, kur mainīgo daļu sastāda sadarbības partnera izmaksu daļa no projekta kopējā attiecināmā finansējuma (procentos) un projektā piesaistītā privātā finansējuma daļa (gan projekta iesniedzēja, gan sadarbības partneru), t.sk. saimnieciskās darbības veicēja privātais ieguldītais finansējums un pētniecības organizācijas ieguldītais finansējums, kas iegūts saimnieciskās darbības rezultātā. |
| Flag1 with solid fill5.3.19 | Kvalitātes kritērija Nr. 4.4. vērtēšanas skaidrojumā ir norādīts, ka saimnieciskās darbības veicējs ir persona, kas veic darbības, kurām ir saimniecisks raksturs un tas var ietvert tādas juridiskās formas kā piemēram: sabiedrība ar ierobežotu atbildību, akciju sabiedrība, biedrība, asociācija, nodibinājums, zinātniskā institūcija u.c. Kādos gadījumos ZI tiks definēta kā saimnieciskās darbības veicējs? Vai ir jāpievieno kādi dokumenti, lai to apliecinātu? | Ja īsteno ar saimniecisku darbību nesaistītu projektu, tad zinātniskā institūcija var kvalificēties kā saimnieciskās darbības veicējs, ja tā privātās investīcijas projektā sedz no līdzekļiem, kas iegūti no saimnieciskās darbības (šo informāciju norāda projekta iesniegumā). Informācija par ZI finansiālo kapacitāti, lai segtu savu daļu no privātā finansējuma, tiks pārbaudīta Lursoft datubāzē un izmantojot citus publiski pieejamos avotus. Īstenojot projektu, nodrošina atsevišķu ar projekta īstenošanu saistīto saimniecisko darījumu ieņēmumu un izdevumu grāmatvedības uzskaiti, kā arī darbību un ar to īstenošanu saistīto finanšu plūsmu nodalīšanu atbilstoši normatīvajiem aktiem par kārtību, kādā finanšu pārskatos atspoguļojams valsts, pašvaldību, ārvalstu, Eiropas Savienības, citu starptautisko organizāciju un institūciju finansiālais atbalsts (finanšu palīdzība), ziedojumi un dāvinājumi naudā vai natūrā |
| Flag1 with solid fill5.3.20. | Vai saņemsim kritērijā 4.4.2. punktus, ja partneris būs Atvasināta publiska persona un Izglītības un zinātnes ministra pārraudzībā esošs valsts zinātniskais institūts. | Ja zinātniskais institūts, kas ir atvasināta publiska persona, veic arī saimniecisko darbību un projektā savu nacionālā līdzfinansējuma daļu sedz no saimnieciskajā darbībā iegūtiem līdzekļiem, tad zinātniskais institūts var tikt uzskatīts par saimnieciskās darbības veicēju. Tas ir attiecināms arī gadījumā, ja zinātniskā institūcija atbilst pētniecības organizācijas statusam. |
| Flag1 with solid fill5.3.21. | Vai ERAF konsorcija partneriem var būt atšķirīgs līdzfinansējums, piemēram, vienam partnerim ir 8.6, bet otram 20%? | Var būt atšķirīgs, tomēr “Finansēšanas plānā” un veicot 4.4.1. apakškritērija punktu skaita aprēķinu, tiek ņemts vērā vidējā svērtā privātā līdzfinansējuma apmērs procentuālā izteiksmē (skat atbildi 5.3.12). |
| Flag1 with solid fill5.3.22. | Vai ārvalsts publiskā institūcija (slimnīca), kas sniedz pakalpojumus par maksu, tiktu pasākuma ietvaros klasificēta kā saimnieciskās darbības veicējs?  | Atbilstoši 4.4. kritērija aprakstā norādītajam saimnieciskās darbības veicējs ir juridiska persona, kas veic saimniecisko darbību. Līdz ar to arī ārvalstīs reģistrēta slimnīca tiktu uzskatīta kā saimnieciskās darbības veicējs šī pasākuma ietvaros un var saņemt punktus 4.4.2. apakškritērijā, ja tiek īstenota aktīva sadarbība.  |
| 5.4. Kvalitātes kritērijs Nr. 4.5. |
| 5.4.1. | *Jautājums uzdots 20.09.2024. seminārā*Ja projekta iesniedzējs iesniedz vairākus projektus, bet HP VINPI ir kopīgi visiem projektiem, tad katrā projektā var saņemt maksimālos punktus? Piemēram, ir nodrošināta vides pieejamība cilvēkiem ar kustību traucējumiem, pielāgota iestādes mājaslapa, utml.  | Projektā ir iekļaujamas tikai tās HP VINPI darbības un rādītāji, kas tiek īstenotas un sasniegti, konkrētā projekta atbalstāmo darbību ietvaros. Ņemot vērā, ka atbalstāmajām darbībām un attiecināmajām izmaksām jābūt stingri nodalītām starp projektiem, šāda situācija nav iespējama.Piemēram, ja projekta ietvaros tiek paredzēts, ka projekta īstenošana notiks personām ar funkcionāliem traucējumiem pielāgotās telpās, tostarp pielāgotas informācijas un komunikāciju tehnoloģijas, ja tas ir nepieciešams, šim nodrošinājumam jābūt attiecināmam tieši uz konkrētā projekta īstenošanas personālu. Gadījumā, ja tas ir attiecināms uz vairāku projektu personālu, tad šāda HP VINPI darbība var būt iekļauta vairākos projektos. Ja tiek paredzēts, ka projekta tīmekļvietnē tiks izveidota sadaļa “Viegli lasīt”, tajā jāiekļauj īsa aprakstoša informācija par konkrēto projektu un citu lasītājiem nepieciešamu informāciju vieglajā valodā. Ja tiek paredzēts, ka izvērtējumu, pētījumu saturā tiks integrēti dzimumu līdztiesības jautājumi, analizējot padziļinātāk to, kāda ir sieviešu un vīriešu iesaiste pētāmās nozarēs un jomās, kāda ir sieviešu un vīriešu proporcija dažādās vecuma grupās, kā arī to, kādus amatus nozares vai jomas institūcijās ieņem sievietes un vīrieši, šiem izvērtējumiem vai pētījumiem jābūt veiktiem projekta ietvaros. Papildus vēršam uzmanību, ka HP VINPI darbības dažādos projektos var atkārtoties un tām pēc būtības nav jābūt unikālām.*Atbilde sniegta 20.09.2024. seminārā* |
| 5.4.2. | *Jautājums uzdots 20.09.2024. seminārā*Kur var apskatīt HP VINPI identifikatoru  piemērus? | HP VINPI vispārīgo un specifisko darbību piemērus var apskatīt Atlases nolikuma pielikumu [Kritēriju piemērošanas metodikā](https://www.cfla.gov.lv/lv/media/16638/download?attachment) 4.5. kritērija skaidrojuma aprakstā un [Aizpildīšanas metodikā](https://www.cfla.gov.lv/lv/media/16656/download?attachment) sadaļā par HP VINPI darbībām (30.-33.lpp).*Atbilde sniegta 20.09.2024. seminārā* |
| 5.4.3. | *Jautājums uzdots 20.09.2024. seminārā*Vai pareizi saprotu, ka visiem HP VINPI ir jābūt saistītiem tikai un vienīgi ar pētniecības aktivitātēm? Tas būtiski sašaurina iespējamo projektā iekļaujamo HP VINPI loku. | Projektā īstenotās HP VINPI specifiskās darbības var būt saistītas ar jebkuru no atbalstāmajām darbībām saskaņā ar SAM MK noteikumu 32. punktu, kas ir norādītas projekta iesniegumā kā plānotās atbalstāmās darbības, un kurām projekta ietvaros ir paredzētas attiecināmās izmaksas. Turklāt HP VINPI vispārīgās darbības ir attiecināmas uz 1) projektu vadību un īstenošanu, 2) komunikāciju un vizuālo identitāti, 3) publiskajiem iepirkumiem. Lūdzam izmantot vispārīgo un specifisko darbību piemērus, kuri norādīti projektu iesniegumu vērtēšanas kritēriju piemērošanas metodikas 4.5. kvalitātes kritērija atbilstības noteikšanas skaidrojumā. Vienlaikus projekta iesniedzējam ir atļauts pievienot KP VIS paša definētas vispārīgās un specifiskās darbības, kas atbilst un izriet no projekta satura. Šādas paša izveidotas HP darbībās projekta iesniegumā KP VIS ir jāpievieno kā “Jauna HP darbība”.*Atbilde sniegta 20.09.2024. seminārā* |
| Flag1 with solid fill5.4.4. | Specifiskajiem HP VINPI rādītājiem ir jāattiecas tieši uz pētījuma jomu. Ja pētījums ir materiālzinātņu jomā, vai ir kādi piemēroti piemēri, ko varētu attiecināt tieši uz šo jomu? | Specifiskā darbība var tikt ietverta arī pētījuma procesā, ne tikai attiecībā uz pētījuma rezultātu. Vērtēšanas kritēriju piemērošanas metodikā ir minēti piemēri specifiskajām darbībām, kuras būtu atbilstošas pētniecības nozarei. Taču drīkst arī izvēlēties citas specifiskās darbības no vadlīniju “Horizontālais princips “Vienlīdzība, iekļaušana, nediskriminācija un pamattiesību ievērošana” vadlīnijas īstenošanai un uzraudzībai(2021-2027)” 8.2. punktā “Specifisko HP darbību piemēri nemateriālo investīciju projektos” minētajām specifiskajām darbībām, taču šādā gadījumā lūgumus vispirms lūgums atsūtīt elektroniskā pasta vēstulē informāciju par darbību, kuru plānots īstenot, saskaņošanai. |
| Flag1 with solid fill5.4.5. | Metodikā, kā piemērs specifiskajām HP VINPI darbībām ir minēts: *"Attiecībā uz pētniecisko personālu: tiks uzkrāti dati par pētniecisko personālu dalījumā pēc dzimuma."* Kuram HP VINPI rādītājam atbilst augstāk minētā darbība? | Šai specifiskajai darbībai atbilstošais rādītājs būtu VINPI\_06.3 “Sieviešu skaits atbalsta saņēmēju vidū”. |
| Flag1 with solid fill5.4.6. | Ko ietver HP VINPI rādītājs “Komersantu dalījums pa dzimumiem”? |  |
| 5.5. Citi ar vērtēšanu saistīti jautājumi |
| 5.5.1. | *Jautājums uzdots 20.09.2024. seminārā*Vai eksperti būs no starptautiskām vai Latvijas datubāzēm? | Saskaņā ar [SAM MK noteikumu](https://likumi.lv/ta/id/353061-eiropas-savienibas-kohezijas-politikas-programmas-2021-2027-gadam-1-1-1-specifiska-atbalsta-merka-petniecibas-un-inovaciju#p22&pd=1) 55. punktu vērtēšanai Latvijas Zinātnes padome vērtēšanas procesa nodrošināšanai iesaista ne mazāk kā divus ārvalstu ekspertus. Ārvalstu ekspertiem jābūt reģistrētiem Eiropas Komisijas vai līdzvērtīgā ārvalstu zinātnisko ekspertu datubāzē. Informācija par kārtību, kādā ārvalstu eksperti veiks projektu vērtēšanu, ir atrodama [Atlases nolikumā](https://www.cfla.gov.lv/lv/media/16602/download?attachment) 26.-30. punktā.*Atbilde sniegta 20.09.2024. seminārā* |
| Projekta iesnieguma aizpildīšana un pielikumi |
| 6.1. | *Jautājums uzdots 20.09.2024. seminārā*Vai projekta pieteikums jāaizpilda pilnā apmērā gan latviski (sistēmā), gan angliski (pielikumā veidlapā)? | Projekta iesniegums aizpildāms pilnā apmērā latviešu valodā Projektu portālā, kā arī pilnībā aizpildāms projekta iesniegums angļu valodā, izmantojot Atlases nolikumam pievienoto veidni. Projekta iesnieguma aizpildīšanai ieteicams izmantot [*Projekta iesnieguma aizpildīšanas metodiku*](https://www.cfla.gov.lv/lv/media/16656/download?attachment), kurā sniegti skaidrojumi, kāda informācijas atbilstošajās sadaļās norādāma. Metodikas un projekta iesnieguma angļu valodas versijai veidne pieejama [*https://www.cfla.gov.lv/lv/1-1-1-3-k-1*](https://www.cfla.gov.lv/lv/1-1-1-3-k-1)*Atbilde sniegta 20.09.2024. seminārā* |
| 6.2. | *Jautājums uzdots 20.09.2024. seminārā*Līgumpētījuma gadījumā projektam jāpievieno līgums ar līgumpētījuma veicēju. Vai tas nozīmē, ka iepirkumam par līgumpētījumu ir jābūt veiktam (pabeigtam, pasludinātiem rezultātiem) līdz projekta pieteikuma iesniegšanas dienai, tātad 6.novembrim? | Līgumpētījuma gadījumā uz projekta iesniegšanas brīdi ir jābūt noslēgtam līgumam par līgumpētījuma veikšanu ar atliekošajiem nosacījumiem, t.i., ka līgums stājas spēkā tikai tad, ja projekts tiek apstiprināts, un ir jābūt veiktām visām aktivitātēm, kas saistītas ar šī līguma noslēgšanu. Un tas nozīmē, ka iepirkumam par līgumpētījumu ir jābūt veiktam (pabeigtam, pasludinātiem rezultātiem) līdz projekta pieteikuma iesniegšanas dienai. |
| 6.3. | *Jautājums uzdots 20.09.2024. seminārā*Ja pievieno biedrības atzinumu, vai papildus dokumenti par, piemēram, tās biedru apgrozījumu, ir obligāti, vai tos var arī nepievienot, ja biedrība, visticamāk, ir ekspertiem zināma un šaubas neradoša? | Ja informācija par biedriem nav pieejama publiski, iesniedzams biedru saraksts. Jāņem vērā, ka piesaistītie eksperti būs ārvalstu eksperti.*Atbilde sniegta 20.09.2024. seminārā* |
| 6.4. | *Jautājums uzdots 20.09.2024. seminārā*Vai līgumpētījuma gadījumā komersantam jāaizpilda vidējās svērtās publiskā finansējuma intensitātes aprēķins un vai pareizi saprotam, ka līgumpētījuma gadījumā efektīvas sadarbības komponente nav attiecināma?  | Līgumpētījuma gadījumā līgumpētījuma pasūtītājs gūst visas intelektuālā īpašuma tiesības un ekonomiskās priekšrocības. Līgumpētījums netiek uzskatīts par sadarbības projektu, līdz ar to efektīvas sadarbības komponente nav attiecināma. Saimnieciskās darbības veicēja – līgumpētījuma pasūtītāja – interesēs īstenotu projektu vai projekta daļu, kuras ietvaros līgumpētījuma pasūtītājs gūst intelektuālā īpašuma tiesības un ekonomiskās priekšrocības, kas izriet no projekta vai projekta daļas ietvaros iegūtiem pētniecības rezultātiem, uzskatāms par ar saimniecisku darbību saistītu projektu, līdz ar to vidējās svērtās publiskā finansējuma intensitātes aprēķins ir aizpildāms.Līgumpētījuma gadījumā līgumpētījuma pasūtītājam pieder visi projekta rezultāti, līdz ar to šeit efektīva sadarbība netiek veikta, kad tiek dalīti arī projekta rezultāti atbilstoši ieguldījumam.*Atbilde sniegta 20.09.2024. seminārā* |
| 6.5. | *Jautājums uzdots telefoniski*Kā rīkoties situācijā, ja līgumpētījums ir nepieciešams projekta 3. izstrādes stadijā – plānots veikt 1. posmu (rūpniecisku pētījumu), 2. posmu (eksperimentālo izstrādni) un tad, izejot no šī pētījuma rezultātiem, lai turpinātu un pilnveidotu pētījumu, slēgtu līgumpētījuma līgumu (tas būtu rūpnieciskais pētījums). Lai varētu slēgt līgumpētījumu projekta ietvaros nepieciešams jau tagad izsludināt iepirkumu un slēgt līgumu? | Līgumpētījuma gadījumā uz projekta iesniegšanas brīdi ir jābūt noslēgtam līgumam par līgumpētījuma veikšanu.   |
| 6.6. | *Jautājums uzdots telefoniski*Kritēriju metodikā rakstīts, ka sadarbības partneriem var būt noslēgts līgums vai nodomu protokols. Kas ir jāiekļauj nodomu protokolā? | Uz projekta iesniegšanas dienu var projekta iesniegumam var pievienot nodomu protokolu, kurā ietver informāciju par plānotajiem sadarbības mērķiem un principiem, kritērijus, kas pamato sadarbības efektivitāti, plānoto kopējo sadarbības projekta finansējumu, katra sadarbības partnera projekta daļas finansējumu un katra sadarbības partnera ieguldījumu sadalījumā pa ieguldījumu veidiem, projekta finanšu plūsmas nodrošināšanas kārtību, t.i., informāciju, kas nepieciešama projekta vērtēšanai un kas vēlāk tiks iekļauta sadarbības līgumā (saskaņā ar SAM MK noteikumu 30.5. apakšpunktu).Saskaņā ar SAM MK noteikumu 22.2.3. apakšpunktu sadarbības līgumam ir jābūt noslēgtam pirms projekta īstenošanas uzsākšanas, t.i. uz līguma noslēgšanas brīdi.  |
| 6.7. | Kādus rādītājus var pievienot pie Darbības rādītājiem? Vai var pievienot, piemēram, “atskaite”, “modelis”. | Kur ir attiecināms, pievieno rezultātu atbilstoši nacionālajiem rādītājiem, kas noteikti SAM MK noteikumu 7.4. punktā, un RIS3 rādītājiem, kas noteikti SAM MK noteikumu 8. punktā (tiks precizēti atbilstoši Projekta iesnieguma aizpildīšanas metodikas sadaļā “Apliecinājums par RIS3 datu uzkrāšanu” norādītājam). Pārējās situācijās pievieno rezultātu, kas ir atbilstošs darbībai, piemēram, atskaite, metode ir pieņemami apzīmējumi darbības rezultātam.  |
| 6.8. | * + - 1. Ir problēma ar sistēmas veidlapu - ja pievienojam attēlu, sistēma to saglabā, tad aizejam uz citu sadaļu. Atgriežoties sadaļā, kurā ir attēls, tas vairs nav redzams. Kā šo risināt?
 | Diemžēl KPVIS funkcionalitāte neļauj sadaļu aprakstos ievietot tabulas un ilustratīvus materiālus. Pie aprakstiem var norādīt, ka papildinformācija tiks sniegta pielikumā (norādot pielikuma numuru/nosaukumu), un pielikumu var pievienot projekta iesniegumam. Būtiski svarīgu informāciju nesaglabāt kā pielikumu, bet pārveidot, lai var pievienot kā aprakstu.  |
| Flag1 with solid fill6.9. | Kā aizpildīt darbību tabulu? 4 Aktivitātes ir definētas no CFLA puses un ir fiksētas. Projektu pieteicēji var pievienot apakšaktivitātes. Kā šajā CFLA formā varam izveidot ekspertam ik saprotamo darba paku (WP) struktūru ar uzdevumiem (Tasks)? Kā datus, kas ir redzami zemāk esošajā tabulā, sadalīt uz CFLA sistēmu? | Darba paku pievieno zem konkrētās Projektu portālā definētās darbības, piemēram, “pētniecība, kas ietver vismaz vienu no šādām pētniecības kategorijām: fundamentālie pētījumi, rūpnieciskie pētījumi, eksperimentālā izstrāde” kā apakšdarbību. Apakšdarbības aprakstā norāda darba pakā veicamos uzdevumus. Ja nepieciešams pievienot vairāk informācijas, to pievieno kā pielikumu projekta iesniegumam. 2. līmeņa apakšdarbības pievienot nav iespējams. |
| Flag1 with solid fill6.10. | Ja projekts būs ar saimniecisku darbību nesaistīts, vai ir nepieciešams aizpildīt KPVISā sadaļu "Projekta administrēšanas kapacitāte" par Vadības personālu? Ņemot vērā, ka vadības personāls nav attiecināms no tiešajām izmaksām! Kā arī PO vadības personāls tiek noteikts PĒC projektu apstiprināšanas balstoties uz konkrētā personāla noslodzi uz to brīdi. | Par vadības personālu ar saimniecisko darbību nesaistītā projektā nepieciešams norādīt informāciju tik lielā apmērā, lai gūtu pārliecība, ka projekts tika īstenots veiksmīgi. Ir jānorāda konkrētas amata jomas, kas tiks iesaistītas projekta īstenošanā, lai nodrošinātu projekta administratīvās funkcijas. Projektu portālā šīs pozīcijas var norādīt arī sadaļā “Īstenošanas kapacitāte”. Nepieciešams norādīt amata kategoriju, veicamos pienākumus, atbildības un uzdevumus, kā arī sadarbību gan ar zinātnisko personālu, gan sadarbības partneru personālu (ja attiecināms). |
| Flag1 with solid fill6.11. | KPVIS projekta sadaļā “Darbības” esam paredzējuši apakšdarbību “Zinātniskā raksta izveide”, kurai piesaistījām rādītāju N.1.1.1.3.a “Oriģināli zinātniskie raksti, kas publicēti Web of Science, SCOPUS vai ERIH+ datubāzēs iekļautos žurnālos vai konferenču rakstu krājumos”. Vai šai apakšdarbībai paralēli jāpievieno arī pašu formulēts rezultāts- 1 zinātniskais raksts, vai arī pietiek ar minēto rādītāju N.1.1.1.3.a? Līdzīga situācija ir ar prototipu- arī- ja pievienojam attiecīgai apakšdarbībai rādītāju N.1.1.1.3.e “Jauna produkta vai jaunas tehnoloģijas, tai skaitā metodes, prototips”, vai mums paralēli jāpievieno arī pašu formulēts rezultāts “1 prototips”? | Ja pievieno nacionālo rādītāju, kas definēts Projektu portālā, tad atsevišķi nav nepieciešams pievienot pašu formulētu rezultātu.   |
| Flag1 with solid fill6.12. | CV formā ir saglabāts pretendentu dzimšanas gads. Kā ar personas datu neizpaušanas regulas ievērošanu? | Var nenorādīt dzimšanas datus.  |
| Flag1 with solid fill6.13. | Jautājums par rādītājiem sadarbības projekta gadījumā. Ja esam pētniecības organizācija, kas sadarbojas ar privātu uzņēmumu, tad, cik saprotu, mums KPVIS jānorāda iznākuma rādītājs RCO 10 “Uzņēmumi, kas sadarbojas ar pētniecības organizācijām” “1”. Kad to mēģinām darīt, parādās brīdinājums, ka “Katram rādītājam jābūt piesaistītai vismaz vienai darbībai. Šobrīd nav piesaistīta neviena”. Ar partneri visintensīvāk mēs īstenojam četras apakšdarbības- vai mums jāpiesaista šis rādītājs tām visām? | Svarīgi, lai šis rādītājs būtu piesaistīts vismaz vienai darbībai. Var piesaistīt arī visām 4 darbībām, kopējais rādītāja skaits no tā nemainīsies, bet saglabāsies kā 1 uzņēmums.  |
| Flag1 with solid fill6.14. | Projekta īstenošanas/uzraudzības shēmas apraksta skaidrojumā minēts "pētījuma iesniegumā apraksta organizatorisko struktūru un lēmumu pieņemšanu (ietverot sasniedzamo starprezultātu sarakstu)". Vai jūs varētu izskaidrot, kas tieši ir domāts ar starprezultātu sarakstu? Ņemot vērā, ka projekts ir sadalīts aktivitātēs ar izpildes laiku katrai, u.t.t., kas jau būs īstenošanas uzraudzības mēraukla, nav īsti skaidrs ko jūs vēlētos redzēt kā starprezultātu sarakstu. | Norāda datumu, kad plānots sasniegt projekta īstenošanas vidusposmu, un darbību rezultātus, kas būs sasniegti uz šo datumu. Par līdz šim datumam veiktajām darbībām būs jāiesniedz vidusposma atskaite angļu valodā ārvalstu ekspertiem. Projekta apstiprināšanas gadījumā, šis datums tiks ietverts “Vienošanās par projekta īstenošanu” un to nevarēs mainīt. |
| Flag1 with solid fill6.15. | Metodikā ir norādīts "Izstrādā detalizētu pētījuma izmaksu plānu (MS Excel darbgrāmatas formātā, nodrošinot aprēķinu izsekojamību), t.sk. iekļaujot personāla atalgojuma aprēķinus, kurā norāda personu skaitu, stundu skaitu un likmi atbilstoši projekta iesniedzēja organizācijas darba samaksas kārtībā noteiktajām analoga darba likmēm". Vai ir kāds paraugs vai papildus norādījumi, kā šim dokumentam būtu jāizskatās? | Katrs projekta iesniedzējs Izmaksu pamatojošo dokumentu izveido atbilstoši savai situācijai. Svarīgi, lai varam pārliecināties par izmaksu pamatotību. * Attiecībā uz personāla izmaksām norāda, cik daudz laika būs nepieciešams katram darbiniekam, kāda būs stundas likme vai mēnešalga un projekta iesniegumam pievieno atalgojuma politiku vai veic tirgus izpēti par konkrētās amata kategorijas likmi.
* Attiecībā uz citu izmaksu pamatojošiem dokumentiem pievieno informāciju par plānotajām izmaksām katrai pozīcijai/darbībai, atšifrējumu (ja papildus nepieciešams) un pievieno vai nu cenu aptaujas rezultātu vai cita veida pamatojumu, piemēram, publiskotu informāciju internetā par līdzīga veida pakalpojumiem (ekrānšāviņš vai tīmekļvietnes, kur var redzēt šo informāciju).
 |
| Flag1 with solid fill6.16. | Rezultātu tabulā word angļu valodas pieteikumā mēs norādām arī privātās investīcijas, vai tās nepieciešams pievienot arī KPVIS sistēmā pie rezultātiem? | Jā, tās norāda arī sistēmā pie rādītājiem. Sistēmā ir iespēja izvēlēties kā vienu no definētajiem rādītājiem “Publisko atbalstu papildinošās privātās investīcijas”. |
| Flag1 with solid fill6.17. | Sasaistot projekta darbības un apakšdarbības ar partneru sadaļu (Sadarbības partneri), zem teksta "Darbībai piesaistītie partneri. Darbības īstenotājs" ir izvēlnes:1) nav sadarbības partneris; 2) kopā ar sadarbības partneri 3) sadarbības partneris.Ja mums projektā ir nodalīts, ka vienas aktivitātes veic partneris un mēs- citas, tad vai pie darbībām, kuras veicam mēs paši bez partnera iesaistes, mums šeit ir kaut kas jāatzīmē?  | Informācija par sadarbības partnera piesaisti attiecas uz konkrēto darbību, līdz ar to, ja darbībā nav paredzēts piesaistīts sadarbības partneri, tad norāda izvēlni “nav sadarbības partneris”, ar to saprotot, ka darbību veiks tikai projekta iesniedzējs bez sadarbības partnera iesaistes. |
| Flag1 with solid fill6.18. | Gadījumā, ja dzēš kādu no jau ievadītajām apakšaktivitātēm, pārējo apakšaktivitāšu numerācija nemainās, tādējādi mūsu gadījumā apakšdarbībai Nr.11 seko Nr.13. Vai ir iespēja pašiem koriģēt šo numerāciju? | Darbībām ir norādīti identifikatori, uz kuriem var atsaukties projekta iesniegumā vai pielikumos. Ja dzēš darbību, identifikators paliek piesaistīts izdzēstajai darbībai, tāpēc manuāli labot nav iespējams.  |
| Flag1 with solid fill6.19. | Ja projektu iesniedz pētniecības institūcija sadarbībā ar vienu uzņēmumu, vai indikators "Pētniecības organizācijas, kas piedalās kopīgos pētniecības projektos" ir 0 vai 1? | Ņemot vērā, ka arī projekta iesniedzējs – pētniecības organizācija – piedalās kopīgā pētniecības projektā, tad norāda “1”. |
| Flag1 with solid fill6.20. | Vai jāuzrāda visi tematiski iepriekš īstenotie projekti bez laika ierobežojuma, vai par pēdējiem teiksim 6 gadiem?  | Jāuzrāda visi īstenotie projekti bez laika ierobežojuma, kas ir saturiski saistīti ar iesniegto projektu. Projektu iesniedzējiem un sadarbības partneriem, kuriem nav zinātniskās institūcijas statuss, t.sk. komersantiem, jānorāda visi īstenošanā esošie projekti arī tad, ja tie nav saturiski saistīti. |
| Flag1 with solid fill6.21. | Projektā ir sagatavots un parakstīts biedrības atzinums par pētījuma nozīmību latviešu valodā. Sakiet, lūdzu, vai drīkst pievienot atzinuma tulkojumu angļu valodā bez paraksta? | Jā, tulkojumu angļu valodā var iesniegt bez paraksta. Vēršam uzmanību, ka projekta iesniegumā ir jāsniedz apliecinājums par latviešu un angļu valodas versiju savstarpējo atbilstību un saskaņotību. |

1. Pieejams šeit: [*https://www.cfla.gov.lv/lv/1-1-1-3-k-1*](https://www.cfla.gov.lv/lv/1-1-1-3-k-1) [↑](#footnote-ref-2)
2. Pieejams šeit: *https://eur-lex.europa.eu/eli/reg/2014/651/oj/?locale=LV* [↑](#footnote-ref-3)
3. Pieejams šeit: [*https://likumi.lv/ta/id/289082*](https://likumi.lv/ta/id/289082) [↑](#footnote-ref-4)
4. Pieejams šeit: [*https://likumi.lv/ta/id/353061*](https://likumi.lv/ta/id/353061) [↑](#footnote-ref-5)